Peminat Mengeluh Harga Tiket Mahal, AMIRCHIIKK Umum Berita Baik!

Seperti mana yang pernah diumumkan sebelum ini, penyanyi berasal dari Russia,  AMIRCHIIKK akan datang ke Malaysia pada 26 November ini untuk Malaysian Fans Meet & Greets LIVE CONCERT 2022 di Kuala Lumpur Convention Centre (KLCC).

Amirchiiik telah mengumpul peminat yang ramai di Malaysia dan Indonesia sehingga dia meraih lebih 1.8 Juta pengikut dalam platform TikToknya. Menerusi konsert ini, dia bakal  bersama artis jemputan khas dari Malaysia Haqiem Rusli & Afieq Syazwan.

Amirchiiik sendiri telah mendapat populariti di peringkat antarabangsa melalui platform media sosial. Selepas konsertnya yang habis dijual di Rusia, AMIRCHIIKK mengumumkan akan memulakan Jelajah Asia Tenggara dan Kuala Lumpur adalah salah satu persinggahannya.

♬ оригинальный звук – Амирчик

Di laman TikToknya, AMIRCHIIKK telah menyampaikan berita baik bahawa harga tiket telah diturunkan. Berita baik ini dibuat setelah AMIRCHIIKK menerima keluhan peminat bahawa harga tiket agak mahal.

“Saya ada berita baik buat peminat semua. Ramai peminat memaklumkan bahawa harga tiket  saya mahal. Jadi demi anda semua saya telah turunkan hafrga tiket agar semua dapat memilikinya”- katanya yang bertutur dalam Bahasa Melayu.

Pada konsert ini peminat mengharapkan Amirchiiik menyanyikan lagu-lagu daripada single hitsnya seperti “Эта любовь/Cinta Ini” dan “Луна / Luna (Bulan)” termasuk makan malam eksklusif bersamanya & foto bersama artis!

Semua pemegang tiket PLATINUM layak untuk makan malam & sesi bergambar berkumpulan bersama Amirchiiik dan pemegang tiket GOLD layak bertemu Amirchiiik untuk bergambar bersama mereka!

Tunggu apa lagi, jom beli tiket di laman sesawang rasmi mereka di ticket2u.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Kita Jangan Putus Berdoa..”- Aznil Nawawi Kongsi Perkembangan Terkini Zamani

Umum mengetahui penyanyi, Zamani Slam telah selamat menjalani pembedahan membetulkan tulang belakang yang semakin melengkung disebabkan penyakit scoliosis di sebuah pusat perubatan swasta di Cheras, semalam.

Perkara itu turut dikongsi oleh pengacara tersohor, Aznil Nawawi menerusi hantaran di Instagram yang berkongsi perbualannya bersama isteri Zamani, Juliana yang menjelaskan keadaan terkini Zamani.

“Zamani masih lagi di ICU sebab doktor memerlukan pemantauan selama 48 jam. Keadaan dia masih belum stabil. Apabila dia sudah boleh ke wad biasa, Ju akan update Pak Nil. Pak Nil orang pertama Ju (isteri Zamani) akan update.”-Kongsi Aznil

A post shared by Datuk Aznil Hj Nawawi (@aznilnawawihm)

Menjengah ke ruangan komen, rata-rata peminat dilihat menitipkan doa agar Zamani dapat diberikan kesembuhan dengan cepat, malah ada yang turut meluahkan rasa kagum dengan Pak Nil yang tidak henti berkongsi perkembangan terkini Zamani.

“Terima kasih buat Pak Nil yang selalu prihatin dengan nasib orang lain. Semoga Allah permudahkan segala urusan rawatan dan beri kesembuhan buat Zamani Ibrahim.. Aamin.”

“Kita doakan semoga Allah permudahkan segala urusan Zamani dan Pak Nil. Aamin.”

“Semoga diberi kesembuhan… semoga pulih seperti sediakala..”

Sama-sama kita doakan agar Zamani diberi kesembuhan dengan cepat dan dapat meneruskan karier nyanyiannya seperti sediakala.


Iqbal Zulkefli Akui Selalu Pandang Wafariena, Sudah Jatuh Cinta Ke?

Penyanyi, pelakon, dan usahawan sensasi, Iqbal Zulkefli tampil bersuara setelah para netizen di media sosial mahu beliau dan pelakon jelita, Wafariena untuk mendirikan rumah tangga.

Menurut Iqbal, dia tidak sempat untuk bertanyakan kepada Wafariena sama ada beliau sudah berpunya atau tidak, namun akui tidak mahu mudah bercinta dan hanya mahu berkawan sahaja.

“Saya tak sempat tanya @wafarienaroslan ni single atau sudah berpunya. Tak dinafikan saya selalu pandang Wafa. Setakat ni berkawan sajalah tak mahu mudah-mudah bercinta.”-Jelas Iqbal

Akui Wafariena seorang wanita yang mempunyai keperibadian yang baik, Iqbal turut menyatakan bahawa beliau merasa berdebar apabila bergandingan dengan pelakon 7 Hari Mencintaiku 2 itu.

“Saya rapat dengan Wafariena sebab dia memang baik. Cuma berdebar dan mata selalu terfokus biasalah tu bila berlakon bersama perempuan cantik kan.”-Tulis Iqbal


Benjolan Aneh Pada Leher, Peminat Blinks Risau Akan Kesihatan Jisoo Blackpink

Para peminat Blinks sudah merisaukan kesihatan salah satu anggota Blackpink iaitu Jisoo. Ini kerana mereka melihat bahawa ahli BLACKPINK itu mempunyai kesan dengan benjolan luar biasa di lehernya, menimbulkan kebimbangan.

Soompi melaporkan mereka meluahkan rasa bimbang sekiranya benjolan itu petanda kepada kanser limfoma apatah lagi gaya hidup dan jadual yang padat membuatkan kumpulan itu terdedah kepada pelbagai penyakit.

Berkenaan isu itu, YGE secara ringkas menyatakan,

“Jisoo sedang menunaikan tugasnya untuk jadual jelajah dunia BLACKPINK tanpa sebarang masalah, dan dia tidak mengalami sebarang masalah kesihatan.”

Terdahulu, tular di media sosial gambar memaparkan benjolan di bahagian lehernya ketika sedang membuat persembahan di sebuah konsert yang membuatkan peminat bimbang. Mungkin ia salah satu faktor para anggota kepenatan kerana mempunyai jadual yang padat dan tiada masa untuk berehat. Kes ini merupakan kes biasa kepada setiap anggota K-POP yang perlu membuat persembahan untuk menaikkan nama kumpulan tersebut.

Sementara itu, BLACKPINK akan meneruskan jelajah dunia ‘BORN PINK’ mereka di Eropah dari November hingga Disember. BLACKPINK merupakan Kumpulan gadis Korea Selatan yang ditubuhkan oleh YG Entertainment yang terdiri daripada ahli Jisoo, Jennie, Rosé dan Lisa.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Victoria “Trauma” Kerana Merasakan Akan Ditinggalkan Suaminya, David Beckham

Victoria Beckham bimbang tentang kehidupan rumah tangganya dengan David Beckham. Ini kerana bekas Gadis Spice itu merasakan selepas berpisah dengan anak lelakinya Brooklyn, suaminya akan menjadi orang seterusnya yang akan berpisah dengannya.

Bagaimanapun, bekas pemain Manchester United itu meyakinkan isterinya dan jangan berfikir bukan-bukan terhadapnya. Ini kerana Victoria amat menyanyangi anak sulungnya itu dan tidak mahu melepaskannya kerana anaknya akan berpindah ke London. Justeru Victoria sangat takut akan semua akan pergi darinya.

Menurut sumber Geo Entertaiment memberitahu ;

“David kecewa melihat betapa hancurnya Victoria atas apa yang berlaku, dan dia tahu lebih daripada sesiapa betapa dia sangat sayang Brooklyn dan betapa tidak adilnya semua itu terhadapnya. Dia benar-benar melakukan yang terbaik untuk membantu”.

Sejak kejadian itu, David telah memberinya perhatian yang lebih istimewa dan tahu isterinya menyembunyikan sakitnya. Selama bertahun-tahun dia mengutamakan keluarga walaupun dia sentiasa sibuk dengan kerjayanya namun, pada sangat ini, tiba masanya untuk dia melakukan semua perkaran bersama-sama dengan isterinya dan juga anak-anak.

Mereka berdua berasa seperti semakin tua dan ia adalah perasaan yang indah untuk dapat berehat dan melepak di rumah bersama-sama.

Makluman, David Beckham telah berkahwin dengan Victoria Beckham pada 4 Julai 1999 dan mereka dikurniakan empat orang anak Brooklyn Joseph, Romeo James,  Cruz David dan Harper Seven.


Lisa Surihani Menangis Di Tanah Suci, Warganet Turut Sebak

Penghijrahan Lisa Surihani untuk ke arah yang lebih baik telah menjadi inspirasi dan contoh yang baik buat orang ramai. Penampilannya yang begitu simple dan menutup aurat menjadikan orang turut menyukai penghijarannya.

Baru- baru ini, Lisa dan suaminya,Yusri Halim telah berangkat ke tanah suci untuk beribadah. Lisa berkongsi satu video di akaun tiktoknya,@lisaasurihanii yang telah mengundang sebak para warganet.

InsyaAllah aamin🤲🏻❤ #lisasurihani #yusri #fyp #foryou #foryoupage #fypp #fypage #foryoupage #fypp

Menerusi video yang dikongsi, Lisa berpakaian serba putih dan terlihat anggun berdoa sambil menangis di samping suaminya di bumi Madinah. Tulisnya di video tersebut, dia mendoakan agar mereka jatuh cinta dengan cara yang baik, dijodohkan dengan orang yang baik, dikurniakan pasangan yang penyanyang seta menunaikan tanggungjawabnya dengan baik.

semoga kita jatuh cinta dengan cara baik, berjodoh dengan orang yang baik, menikah dengan niat yang baik, diberikan pasangan yang penyayang juga berumahtangga dengan tujuan yang baik serta tunaikan tanggungjawab.- tulis Lisa

Menjengah keruangan komen video tersebut, ramai yang ikut sebak melihat suasana di tanah suci dan memohon doa agar dapat menjejakkan kaki ke tanah suci suatu hari nanti.

Ikut sebak sekali.. Allahu Rindunya Bumi Madinah dan Makkah ..Moga dijemput lagi menjadi tetamuNYA

waktu paling sedih bila nak buat Ziarah Wada buat Rasulullah sebelum tinggallan bumi Madinah😭😭Allah..air mata deras mengalir bagai air hujan

Warganet turut menyukai perubahan Lisa sekarang yang terlihat manis menutup dan sentiasa mendekatkan diri dengan Allah.

Seronok tengok perubahan orang lain sedang kan diri ni masih tak berubah..

sukanya tengok lisa sekarang rasa tenang sangat

Alhamdulillah.. suka tengok penghijrahan lisa. Contoh yang baik untuk kita semua

Apa-apapun, pihak Murai My mendoakan supaya Lisa dan suami akan kekal kekal istiqamah dalam hijrah ke jalan Allah dan sentiasa bahagia di dunia dan akhirat

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Kenapa Cakap Suami Dayus?”- Ustaz Azhar Beri Penjelasan Tentang Isu Bersalin

Baru-baru ini, kecoh di media sosial isu tentang seorang ustazah yang melabelkan seorang suami itu dayus kerana membenarkan doktor lelaki menyambut kelahiran anaknya. Penyataan ustazah tersebut telah menimbulkan kemarahan para netizen yang semestinya tidak bersetuju dengan apa yang diperkatakan.

Satu video dikongsi oleh @izataim di tiktok mengenai pencerahan isu bersalin daripada seorang ulama yang terkenal iaitu Ustaz Azhar Idrus atau lebih dikenali sebagai UAI. Pencerahan itu sedikit sebanyak telah menjawab hukum sebenar bersalin menurut Islam.

Perkongsian ilmu daripada Ustaz Azhar Idrus tentang isu bersalin #uai #ustazazharidrus #fyp #terengganu #kongsikebaikan #kongsiilmu

UAI memberi pencerahan mengenai isu bersalin di dalam kuliahnya. Menurutnya, hukum asal berubat itu adalah perempuan berubat dengan perempuan dan begitu sebaliknya kerana masalah aurat. Namun, terangnya lagi, jika sudah masuk di fasa darurat, apa yang haram dalam islam itu diangkat sekejap hukumnya. UAI berkata:

Hukum asal perempuan itu berubat dengan perempuan. laki-laki berubat dengan laki-laki kerana masalah aurat. Dalam bab berubat, dia ada kadar-kadar dia. Bila masuk sempadan darurat apa yang haram, diangkat hukumnya sekejap.

UAI juga telah memberi sepotong ayat Al-Quran untuk menguatkan dan menjelaskan lagi apa yang hukum sebenar mengikut islam.

Barang siapa masuk didalam situasi yang tidak boleh diberi pilihan, tidak berlebihan. Maka hukumnya tidak berdosa.

UAI menjelaskan lagi isu tersebut dengan mengatakan sekiranya ketika isteri hendak bersalin, hanya ada doktor lelaki sahaja, itu dibenarkan. Ini kerana bersalin juga dalam kategori darurat yang melibatkan dua nyawa iaitu nyawa ibu dan anak didalam kandungan dan hukumnya tidak berdosa sama sekali.

jadi, kita nak beranak, isteri mesti beranak dengan doktor perempuan. tapi, jika doktor perempuan tidak ada, yang ada cuma doktor lelaki, sedangkan itu kritikal yang berkatian dengan dua nyawa. maka, oleh kerana tidak ada doktor perempuan maka doktor lelaki ada. tidak berdosa. kenapa cakap suami itu dayus pulak? tidak haram- Jelas UAI

Semoga dengan pencerahan yang diberikan oleh Ustaz Azhar Idrus ini membuka mata dan menjawab segala tanda tanya umat islam dalam hukum bersalin ini.


“Dato K Yang Punya”- Gelagat Dato Siti Usik Peminat Di Konsert Cuit Hati Netizen

Baru-baru ini, Dato Sri Siti Nurhaliza mengadakan konsert amal buat kali ketiga yang diberi nama Music Of The Soul: An Evening With Dato’ Sri Siti Nurhaliza. Yayasan Nurjiwa telah berjaya menganjurkan persembahan amal dengan kerjasama penganjur acara, Siti Nurhaliza Productions (M) Sdn.Bhd (2022).

Satu video yang dikongsi oleh peminatnya di akaun tiktok @efftii telah menjadi tumpuan ramai dengan gelagat Siti mengusik peminatnya ketika konsert tersebut.

Menerusi video tersebut, terlihat Siti yang sedang menyakat satu pasangan yang menghadiri konsert tersebut. Katanya, lelaki tersebut memberi ‘flying kiss’ kepadanya sewaktu dia sedang menyanyi. Namun apa yang lebih menarik perhatiannya apabila perempuan disebelahnya berkelakuan seperti cemburu ketika lelaki tersebut memberi flying kiss kepada Siti.

Pastukan yang depan ni, yang lelaki buat macam ni dekat saya. lepastu perempuan tu buat macam ni dekat lelaki tu.

Sempat Siti berseloroh mengatakan bahawa dirinya milik Dato K dan lelaki itu hanya suka dan minat kepadanya.

alaa tengok je.. suka je .. Dato K yang punya

Hasil tinjauan Murai My di ruangan komen, rata-rata terhibur dengan gelagat Siti yang mengusik peminatnya semasa konsert. Ada juga yang memujinya mengatakan Siti kelihatan comel ketika mengatakan ‘Dato K yang punya’.

sumpah tokti comel lahh . part kata dato k punya tu cute gila lah

ya allah lembut je cakap ‘ Dato K yang punya ‘ ayooo blushingggg ☺☺☺pula dengar

eeeee comel la Tokti ni…”datok k yang punya” 🤣comellll

Sekadar info, pada 13 Jun 2010, Siti dan suaminya, Datuk Seri Khalid, telah diiktiraf oleh E! News Asia sebagai Pasangan Selebriti Ketiga Paling Berkuasa di Asia, di belakang pasangan penghibur Cina, Simon Yam dan isteri, Qi Qi dan pasangan pelakon Bollywood, Aishwarya Rai dan suaminya, Abhishek Bachchan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Isu Gaun Jaclyn Victor Jadi Bahan Jenaka, Pereka Tampil Beri Penjelasan!

Penyanyi, Jaclyn Victor di minggu kelapan Gegar Vaganza 9 (GV9) menjadi perbualan disebabkan pakaiannya yang mempunyai benjolan di bahagian belakang menjadi bahan jenaka di atas pentas.

Pereka gaun berkenaan, Jimmy Couture menerusi hantaran di Instagram tampil memberi penjelasan bahawa busana tersebut diinspirasikan dari Antique American Victorian Dress pada tahun 1887.

“Kecoh pasal gaun @jaclyn_Victor ya. Just inspired by Antique American Victorian Dress tahun 1887. Cuma Jimmy ubah depan dress mermaid dan belakang Jimmy buat hoop sikit.

Tapi bukan senang juga nak potong dan jahit dan cantum bahagian depan dan belakang tu. Hoop skirt belakang tak terpisah dengan dress untuk dapatkan mood design ni.”-Jelas Jimmy

Akui tidak mahu memberi penerangan dengan lebih lanjut, Jimmy turut berpendapat rakyat Malaysia agak sukar untuk menerima sesuatu perkara yang agak pelik.

“Ok la tak payah nak terangkan panjang lebar. Tak ramai yang faham bila kita reka baju by inspired.

Kat Malaysia susah nak terima kalau pelik sikit 😆. But i’m happy dengan tanggungjawab yang diberikan.”-Tulis Jimmy

Apapun gaun Jaclyn Victor memang cantik ketika persembahan GV9 baru-baru ini. Apa pendapat anda?


“1 Family Block Aku..”-Adam Shahz Tuju Pada Siapa?

Pelakon, Adam Shahz sebelum ini menjadi perhatian selepas mempersoalkan tindakan bekas isterinya yang juga pelakon, Fatin Afeefa yang tidak membawa kes ke mahkamah jika apa yang didakwa dalam media sosial.

Terkini, Adam menerusi Insta Stories mendakwa pihak keluarga terlibat dikatakan telah menyekatnya daripada membuat panggilan telefon terhadap anak-anaknya.

“1 family block aku, tak bagi call anak.”-Tulis Adam

Tambahnya lagi, Adam turut menyifatkan pihak terlibat yang “acah victim” mendakwa beliau tidak mahu melawat anak-anak mereka.

“Pastu acah-acah victim kata aku tak tengok anak.”-Tulis Adam

Murai MY sebelum ini pernah melaporkan mengenai pelakon drama Juvana yang meluahkan rasa musykil terhadap bekas isterinya yang tidak kepilkan sijil penceraian dari perkahwinan pertama andai Fatin Afeefa pernah berkahwin sebelum ini.


“Macam Lisa Blackpink !”- Gaya Eyka Farhana Dipuji Warganet

Nama pelakon muda Malaysia, Eyka Farhana semakin melonjak sejak akhir-akhir ini kerana penampilannya. Kini, beliau tampil sebagai duta kepada jenama terkenal dalam memperagakan jenama BOSS iaitu Wangian BOSS Bottled Parfum.

Gaya beliau kini tampil menarik dan elegan. Namun, apa yang menarik perhatian Murai adalah gaya rambutnya yang diwarnakan dengan warna merah menyala dan rambut dilurus pada bahagian belakang yang dilepaskan dan ia seakan-akan macam Lisa Blackpink .

A post shared by EYKA FARHANA ✨ (@eykafarhana)

Rata-rata netizen puji dengan gaya dan tatarias yang ditampilkan oleh Eyka Farhana kerana nampak elegent, cantik dan tidak perlu tampil seksi untuk kelihatan tertarik. Dengan gaya sebegini sudah menampakkan diri beliau yang sebenar. Macam sebelum-sebelum ini, penampilan beliau mengundang kecaman netizen kerana tampil gaya yang seksi.

Eyka Farhana atau nama sebenar Wan Atiqa Farhana Wan Sarmizi  yang merupakan seorang pelakon, pengacara, model dan penyanyi wanita sejak tahun 2010 , semestinya sudah biasa dengan kecaman dan tomahan diberikan oleh netizen ada sahaja tidak kena pada mata mereka.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Look Stunning!”- Netizen Puji Gaun ‘Senja Nan Merah’ Aina Abdul

Penyanyi terkenal, Aina Abdul tampil pada program Meletop malam tadi mencuri perhatian ramai kerana gaun yang dipakai oleh penyanyi tersebut. Beliau semestinya terkenal dengan gaya gaun yang elegan, stylish dan outstanding punya gaun.

A post shared by AINA ABDUL (@ainaabdul)

Aina dilihat mengayakan persalinan gaun berwarna hitam yang bercorakan daun berwarna merah menyala yang menampakkan warna merah itu lebih menonjol dari warna hitam dan ia dinamakan sebagai Brocade Dress oleh pereka fesyen Daniel Zharif.

Rata-rata artis tanah air memberi komen dan pujian kepada Aina dengan gaun yang dipakai kerana terlalu cantik dan sesuai dengannya penampilannya yang menampakkan sisi Aina Abdul. Tak terlepas jugak, netizen turut memberi kata-kata positif dan pujian kepada Aina kerana tampil dengan gaya yang sederhana tapi more elegant.

Sakadar info, Aina Abdul membuat persembahan dipentas Meletop dengan berduet dengan Amir Masdi dan mempromosikan konsert Night With Aina Abdul 2.0 di Astro First pada malam semalam.


“Makin Lingkup Industri Tanah Air “- Netizen Bimbang Dengan Nyanyian Ratu Farah Diva

Pengguna Tiktok mesti mengenali sang dia yang sering membuat parody dan pick up line kepada para pengemarnya iaitu tak lain tak bukan Ratu Farah yang merupakan Tiktokers terkenal yang sering menjadi perhatian orang ramai.

Hari ini merupakan pelancaran baharu lagunya yang bertajuk ‘Harga Naik Lagi’ dengan kerjasama Rusa Music Entertaiment. Namun, lagu tersebut mendapat kencaman orang ramai yang kerana dianggap sebagai menghancurkan industri muzik di Malaysia.

Rata-rata netizen kecam tindakan beliau dengan nyayian yang seolah-olah tidak serius dan menanggap industri muzik ini tempat untuk bersuka ria. Tapi, tidak hairanlah jika lagu yang pelik-pelik itu boleh viral dan terkenal kerana masyarakat sekarang suka akan kepelikan lain dari yang lain, ini Malaysia kan.

Namun, adakah syarikat rakaman sekadar mahu meraih keuntungan sekali gus disifatkan boleh merosakkan kualiti industri muzik tanah air?


“Ambil Restu Anak Sebelum Show”- Netizen Puji Ayie Floor 88

Nik Fadlee bin Elham shah atau lebih dikenali sebagai Ayie Elham ialah seorang penyanyi dan pelakon Malaysia. Namanya mula meningkat naik selepas menjadi vokalis utama dalam kumpulan Floor 88 di Malaysia. Beliau pernah berlakon dalam telefilem Hantu Sangkut 2021.

Baru-baru ini dia kongsikan video di tiktok @ayieelhamtashaawie. Video itu telah mendapat perhatian ramai apabila dia mencium anaknya sebelum membuat persembahan.

BAWAK ANAK BINI TEMAN SHOW.. PEMBAWA REZEKI💕 #Hutang #24434 #kongkalikongchallenge #floor88 #foryoupage #fyp #fypシ #xyzbca #viral #seo #tiktokviral

♬ original sound – AETAOfficial – AETAOfficial

Menerusi video yang dikongsi oleh akaun tiktok miliknya, terlihat Ayie turut membawa isteri dan anaknya ke konsert yang diadakan . Dia juga mencium anaknya sebelum menaiki pentas sebagai satu simbolik kepada mendapatkan restu dari anaknya sebelum membuat persembahan.

Umum diketahui, anak merupakan salah satu sember pembuka rezeki di dalam sesebuah keluarga. Menjengah ke ruangan komen video tersebut, rata-rata peminat memuji tingkah laku Ayie yang mencium anaknya dan ada juga yang memuji anaknya comel.

Sekadar info, selepas 10 bulan mengikat tali pertunangan, vokalis kumpulan Floor 88, Ayie Elham, 23, sah bergelar suami kepada Nur Natasha Ahmad Nawawi, 22, dalam majlis akad nikah yang berlangsung di Masjid Ukay Perdana, Ampang, Selangor pada 21 Oktober 2021.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Dah 4 Hari Takde Air” – Zarina Zainuddin Kesal Isu Gangguan Bekalan Air Di Selangor

Pelakon, Zarina Zainuddin meluahkan rasa kecewa terhadap pihak terlibat selepas rumahnya yang terletak di Shah Alam, Selangor mengalami gangguan bekalan air.

Menurut Zarina, Shah Alam sudah mengalami gangguan bekalan sejak 4 hari yang lalu, yang menyebabkannya terpaksa menginap di hotel untuk kemudahan urusan harian.

“Dah 4 hari takde air kat Shah Alam ni. Dari hotel mahal sampailah saya cari hotel murah sikit sebab nak mandi solat, nak cuci gigi nak pergi jamban.

Tadi Azil mengamuk bila kami masuk ke hotel ni. Azal terus lari keluar bilik mengamuk jugak.”-Tulis Zarina

A post shared by Zarina Zainuddin (@zarinazainuddin_)

Menjengah ke ruangan komen, rata-rata netizen turut bersetuju dengan kenyataan Zarina, malah ada yang turut menawarkan bantuan untuk membenarkan pelakon drama Teduhan Kasih ini menggunakan air di rumah mereka.

“Marilah kak rumah saya kat Setia Alam.”

“Isu air tiada kesudahan di Selangor kak 😢.”

“Inilah masanya Datin Zarina test water ahli Dewan Negeri. Siapa yang tolong Shah Alam takde air. Kesian Azil.”

“Negeri Selangor ni memang itu sahajalah masalahnya. Di Sepang pun selalu juga tak ada air.”

“Datang rumah saya kak Zarina tapi rumah saya tak cantik rumah kayu nak mandi basuh baju pun boleh datang je kalau sudi 😁❤.”

Murai MY berharap semoga dipermudahkan segala urusan Zarina dan keluarga.


Timbang Seni, Hasil Eksperimen Terbaru Benzooloo Ft. Sabbala

Selepas tampil dengan single SOLID bersama dua orang lagi rakan industri iaitu Areen dan Dan.El pada Jun lalu, Rapper Benzooloo terus merancakkan dunia muzik tanah air menerusi single terbarunya berjudul ‘Timbang Seni’. Bagi setiap penyanyi, sesuatu lagu yang dinyanyikan ataupun dicipta tentunya mempunyai keistimewaan
dan penceritaan tersendiri.

Menurut Benzooloo, 29, kali ini lagu Timbang Seni ditulis olehnya sendiri bersama Sabbala. Gambaran ketika mereka menulis lagu ini adalah ketika dalam keadaan mereka bersantai dan seronok dalam menghasilkan karya yang terbaik untuk industri muzik. Benzooloo juga menghargai dan sangat suka setiap momen yang di lalui bersama Sabbala.

Secara tidak langsung, lagu Timbang Seni ini juga mengambarkan perasaan yang seronok dan bahagia buat pendengar kerana bait liriknya mempunyai makna menarik dan tersendiri. Tambahan pula, lagu ini ditulis dengan Sabbala setelah sekian lama mereka tidak menulis lagu bersama, ia menambah makna dalam lagu terbaru itu.

“Setiap saat sepanjang penghasilan lagu ini adalah sangat istimewa bagi saya kerana saya sukakan rentaknya. Selain itu, lagu ini juga dihasilkan bersama Sabbala yang setelah sekian lama tidak menulis lagu bersama saya. Sample lagu pula, mempunyai unsur-unsur yang ‘gelap’ namun ada kerancakkan terutama pada rentaknya. Jadi, ia dapat mengambarkan perasaan kami dalam keadaan gembira pada ketika itu” katanya.

Dalam pada itu, ramai yang mengenali anak kelahiran negeri di bawah bayu ini dengan penulisan lagu dengan lirik yang panjang. Namun single kali ini agak mencabar bagi Benzooloo kerana liriknya pendek dan bukan kebiasaan dirinya. Namun, itulah suatu kelainan, ringkas dan istimewa pada lagu ini.

“Antara cabaran saya lalui adalah dalam aspek penulisan. Selama ini saya terbiasa menulis lirik yang panjang. Kali ini, saya belajar untuk jadikannya lebih ringkas dan berseronok saja ketika menulis,” jelasnya.

Selain itu, antara fakta yang menarik untuk dikongsikan adalah tempoh penghasilan lagu. Walaupun Benzooloo dan Sabbala sudah lama tidak menulis lagu bersama, namun mereka berjaya menghasilkan lagu ini hanya dalam tempoh sebulan. Sudah pasti Benzooloo mengharapkan single Timbang Seni ini akan mendapat sambutan dari pendengar.

“Untuk tempoh penghasilan pula, kami mengambil masa selama sebulan untuk menyiapkan lagu ini daripada permulaan hinggalah proses terakhir.

“Saya sebenarnya sedang bereksperimen dengan aliran dan bunyian baru untuk dibawakan ke halwa telinga pendengar. Justeru, saya berharap agar orang ramai boleh menikmati dan menerima baik taruhan terbaru saya ini,” katanya menutup bicara.

Timbang Seni boleh dimuat turun di iTunes dan dinikmati menerusi semua platform penstriman muzik terpilih seperti Apple Music, Deezer, JOOX Music, KKBox, Spotify, YouTube dan YouTube Music.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Isu Salam Artis Didakwa Boleh Rosakkan Roh & Jiwa, Azza Elite Komen Ajak Ustazah Hadir Ke Kursus Pengurusan Jenazah

Nama Ustazah Afifah sebelum ini menjadi perhatian setelah lantang menyuarakan isu mengenai kaum ibu yang mahu bersalin tidak seharusnya mendedahkan aurat mereka di hadapan doktor lelaki.

Terkini, dia tampil menyuarakan isu yang menyifatkan bersalaman dengan artis boleh merosakkan roh dan jiwa.

“Dulu-dulu berebut nak salam dengan ulamak, bukan berebut-rebut nak salam artis. Salam dengan artis boleh rosakkan roh dan jiwa.”-Kata Ustazah Afifah

♬ bunyi asal – Siti Afifah Shahbudin – Siti Afifah Shahbudin

Kenyataan ustazah berkenaan turut mendapat reaksi dari rakan artis seperti Sharifah Zarina, Balkisyh Semundur Khan, dan Noorkhiriah. Dalam pada itu, turut memberikan reaksi adalah Azza Elite yang menjemput Ustazah Afifah untuk hadir ke kursus pengurusan jenazah yang dianjurkan di sebuah masjid.

“Buruk sangat kerja kita ni di mata dema. Kadang sedih rasa hati. Semoga Allah Merahmati Mu wahai ustazah. Didiklah kami.”-Noorkhiriah

“Apa kita bukan manusia ke? Astaghfirullah. Ustazah lupa hablum minannas?”-Sharifah Zarina

“👏👏👏 Tanpa kita sedar dia sekam.”-Balkish Semundur Khan


Drama ‘Cina Buta’ Tak Dibuat Sembarangan, Shahrulezad Jumpa Ustaz Terlebih Dahulu

Drama bersiri terbaru arahan pengarah terkenal Shahrulezad, ‘Cina Buta’ dijangka menemui penonton menerusi slot MegaDrama Astro Ria (104) tidak lama lagi.

Akui pihak stesyen televisyen agak kurang bersetuju dengan tajuk sebegitu pada mulanya, namun Shahrulezad mengatakan istilah itulah yang paling sesuai untuk menggambarkan keseluruhan drama.

Shahrulezad yang juga dikenali sebagai Budak Ijat juga menjelaskan dia telah membuat kaji selidik dan mendapatkan pandangan daripada golongan yang arif dalam Agama Islam terlebih dahulu.

“Kenapa istilah ‘Cina Buta’ itu wujud? Saya lakukan research sebelum hasilkan drama ini. Saya sangat bersyukur dan bertuah kerana salah satu babak melibatkan pelakon Shamsul Ghau Ghau di Pejabat Agama, dia (Shamsul) sendiri pun sangat berminat dengan hukum-hukum agama. Di bilik sebelah kami lakukan penggambaran pula ada Pegawai Agama, jadi beliau telah menasihati kami tentang yang mana betul dan yang mana salah.

“Kita tahu pendapat agama berbeza-beza, dan kami telah buat survey terlebih dahulu bertanya pendapat orang ramai, rupanya ramai yang tak tahu tentang ‘Cina Buta’. Jadi saya rasa bagus untuk mendedahkan isu ini kepada orang agar dapat dibincangkan,” katanya.

Shahrulezad berkata demikian ketika Sidang Media ‘Cina Buta’ yang berlangsung di ibu kota baru-baru ini.

Dalam pada itu, pengarah yang sering tampil dengan karya diminati ramai itu akui bahawa dia melakukan kaji selidik dan mendapatkan pandangan para ustaz dalam tempoh masa yang tidak lama.

“Saya taklah ambil masa yang lama disebabkan jadual kerja yang sangat padat. Sambil buat skrip, mengarah dan cari info di Google, pada masa sama juga pergi tanya orang dan ustaz, begitulah saya lakukan,” katanya yang menegaskan hukum ‘Cina Buta’ adalah haram.

Kalau nak tahu lebih tentang ‘Cina Buta’ dan sejarah asal perkataan itu, Shahrulezad mengajak orang ramai untuk menonton drama berkenaan.

A post shared by shahrulezad mohameddin (@budakijat)

Drama ‘Cina Buta’ yang dibintangi Nad Zainal, Ungku Ismail Aziz, Aliff Aziz dan ramai lagi. Ia akan ditayangkan setiap Isnin hingga Khamis, 10.00 malam di Astro Ria bermula tarikh yang akan diumumkan kelak.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Digelar Tidak Cantik Setelah Lakukan Pembedahan Hidung, Ini Balas Lana Nodin!

Umum mengetahui, pelakon dan usahawan terkenal, Lana Nodin mengumumkan di media sosial bahawa beliau telah menjalani pembedahan pada bahagian hidung di sebuah pusat perubatan di Korea Selatan.

Walaubagaimanapun, komen dari seorang netizen ini menjadi perhatian setelah menyifatkan wajah Lana yang tidak cantik setelah melakukan pembedahan.

“Tak cantik langsung muka.”-Komen netizen

Tidak berdiam diri, Lana kemudian dilihat membalas komen netizen itu dengan menjelaskan bahawa dirinya yang mencantikkan wajah demi suaminya, David McKienzie.

“Okay la dari ko malu tunjuk muka sendiri, aku cantik bukan untuk ko pun, untuk laki aku.”-Balas Lana

Sekadar info, Lana Nodin telah mendirikan rumah tangga bersama David Mckienzie pada Mei 2015. Pasangan ini turut dikurniakan dua orang cahaya mata, Gia Quinn dan William Daud.


Disindir Wafariena Di Media Sosial, Iqbal Zulkefli Tampil Beri Penjelasan!

Penyanyi dan pelakon, Iqbal Zulkefli dilihat memberikan penjelasan di media sosial setelah disindir pelakon jelita, Wafariena berhubung isu beliau yang sering memandang Wafa ketika menjalankan penggambaran bersama serta usikan netizen yang mahukan mereka mendirikan rumah tangga.

Menerusi Insta Stories, Iqbal menjelaskan bahawa beliau tidak kisah mendapat kecaman dan dipandang terhegeh-hegeh berhubung isu yang melibatkan dirinya dan Wafariena.

“Saya tidak kisah dipandang terhegeh dan menerima kecaman, walaupun dari awal saya katakan Wafariena hanya kawan. Apabila Wafariena sindir dan mengatakan saya tidak profesional bekerja, ini yang saya kisahkan.”-Jelas Iqbal

Tambahnya lagi, Iqbal turut meluahkan rasa bimbang akan tanggapan pengarah, produksi, dan artis lain apabila dia dihentam sebegitu oleh artis yang pernah bekerjasama dengannya.

“Apa kata pengarah lain, produksi dan artis di luar sana apabila saya dihentam sebegini oleh artis yang sangat baik dengan saya di set padahalnya. Tentu mereka takut untuk kerjasaman dengan saya.”-Luah Iqbal


Sibuk ‘Shooting’, Ramai Tak Sabar Menyaksikan Lakonan Farid Kamil Jadi Anwar Ibrahim

Di laman twitter, seorang pengguna bernama @madmarquez, berkongsi info tentang pembikinan filem biopik tentang seorang ahli politik yang disegani iaitu Dato’ Seri Haji Anwar Ibrahim. Katanya, filem ini melibatkan dua negara dengan membariskan pelakon yang ternama.

“Weyhh!! Filem tentang @anwaribrahim akan jadi kenyataan!! Bukan biasa-biasa punya produksi dan pelakon. Melibatkan 2 negara. Yg akan jadi Anwar Ibrahim @FaridKamilZ. Yang akan melakonkan watak @drwanazizah adalah @septriasa_acha. Director pula @vivawesti ! Tak sabar weyh!” tulisnya di Instagram.

Nampaknya karya ini bukan dari Malaysia tetapi  Indonesia dengan tajuk berjudul, Jalan Masih Panjang. Ia diterbitkan oleh Bianglala Entertainment di Indonesia dan juga mempunyai beberapa krew Malaysia di dalamnya. Bukan biasa-biasa, filem ini diarahkan pengarah tersohor  iaitu Viva Westi.

Antara yang menarik perhatian untuk filem akan datang ini ialah barisan pelakonnya. Kami difahamkan Farid Kamil sebagai Anwar Ibrahim dan Acha Septriasa sebagai Dr Wan Azizah.

Buat masa ini,  beberapa sedutan di sebalik tabir filem daripada produksi ini dipaparkan di media sosial para pelakon. Mereka tidak banyak mendedahkan, tetapi tular gambar Farid Kamil dan Acha Septriasa dalam watak Anwar Ibrahim dan Dr Wan Azizah.

Ada info lain mengatakan watak Tun Mahathir dipegang oleh pelakon Hasnul Rahmat.

“Dari pemerhatian aku, yang akan melakonkan watak Mahathir adalah  @hasnulrahmat. Bukan senang punya watak ni. Aku sebagai peminat filem dari Indonesia, sangat tidak sabar menanti filem ini. Kita semua tahu kualiti filem-filem dari Indonesia!” tambahnya lagi.

Beberapa ketika dahulu, Acha Septriasa menyiarkan gambar ini di Instagram miliknya. Orang ramai ingin tahu tentang tujuannya, dan sekarang kita sudah tahu jawapannya.

Di ruangan komen, ramai rakyat Malaysia yang teruja dan menantikan filem ini untuk ditayangkan.

Kami pun sangat teruja untuk menonton filem itu. Semoga kita mendapat tarikh tayangan perdana filem ini dan dapat menyaksikannya di pawagam tidak lama lagi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Aksi Fify Azmi Tayang Abs Di Gym Jadi Tumpuan, Peminat Beri Kata Semangat

Sejak kebelakangan ini, ramai artis sedang mengamalkan gaya hidup sihat seperti berkongsi menu untuk diet, cara untuk bersenam dengan berolahraga, pergi gym dan juga beriadah dalam memberi inspirasi kepada peminatnya yang ada keinginan untuk mengamalkan gaya hidup yang sihat .

Tidak terlepas juga, pelakon muda Malaysia, iaitu Fify Azmi yang juga berkongsi di media sosialnya cara beliau untuk sihat adalah dengan bergym. Dilihat pada postingnya, beliau menunjukkan cara bagaimana beliau memulakan senaman agar tidak merasa diri terlalu penat dan perlulah berpada-pada jangan terlalu memaksa diri.

Rata-rata netizen puji akan cara senaman yang digunakan oleh Fify Azmi yang dilihat simple dan mudah untuk orang yang beginner yang ingin bergym. Perkongsian beliau mendapat 27.1 ribu tontonan di Instagramnya.

Sekadar info, Fify Azmi atau nama sebenarnya Nur Atiqah Mohamed Azmi merupakan seorang pelakon dan model. Nama beliau meningkat naik apabila beliau membintangi filem WIRA yang dilakonkan bersama Hairul Azreen. Beliau juga mempunyai kembar seiras yang bernama Khalie Azmi.


Comel Jer! Aksi The Rock Ajar Peribahasa Melayu Curi Perhatian Warga Malaysia

Siapa sahaja tidak kenal dengan bekas WWE , The Rock yang masih aktif dengan dunai lakonan yang sering menjadi ranking dunia. The Rock sekarang tengah mempromosikan Filem Red Notice yang sudah berlangsung pada 12 November 2021 di Netflix.

Namun, apa yang menarik minat Murai.MY adalah The Rock ajar peribahasa yang melibatkan batu dengan dikaitkan peribahasa Malaysia. Pelik, tapi itulah realiti yang dibuat oleh The Rock dalam satu video yang dikongsi oleh Netflix Malaysia.

Kalau The Rock ajar peribahasa time sekolah dulu, sure Min dapat A… 🪨RRedNoticeSSembangEntertainmentMMoviesDDwayneJohnsonMMalaysiaNetflixMY

♬ original sound – Netflix Malaysia – Netflix Malaysia

Seperti dilihat, The Rock mengaitkan perbuatan dalam filem tersebut dengan memberi peribahasa yang sesuai dengan situasi tersebut. The Rock akan menceritakan sebaris perbuatan dalam karakter yang dimainkan dan merumuskannya dengan menggunakan peribahahsa, misalnya Udang Disebalik Batu. Ini kerana The Rock menceritakan setiap filem mesti akan ada maksud yang tersirat dalam sesuatu perbuatan.

Red Notice adalah filem komedi yang menampilkan Dwayne Johnson, Ryan Reynolds dan Gal Gadot yang mengisahkan seorang polis berusaha untuk menangkap pencuri yang terkenal yang mencuri barang-barang mewah. Namun, misi untuk menangkap pencuri tersebut bukanlah mudah dan terpaksa dia bekerjasama dengan seorang lagi pencuri untuk menangkap pencuri lain.


Hairan Lihat Cara Dai Syed Mendukung Bayi, Netizen Beri Pencerahan

Siapa sahaja tidak kenal dengan Da’i yang sering mengeluarkan lagunya yang menggunakan bahasa Arab. Tak lain tak bukan, Da’i Syed Iqmal yang sering menjadi perhatian warganet.

Terbaharu, terdapat satu video yang dilihat beliau mengendong bayi dengan menggunakan satu tangan yang dilihat secara santai di kawasan airport. Syed Iqmal dilihat mengendong bayi tersbeut dengan menggunakan satu tangan dan kedudukan bayi tersebut dalam keadaan menyirap kebawah.

Netizen yang melihat aksi tersebut sokong dan cara Dai tersebut adalah betul kerana ia merupakan posisi yang betul dan selesa kepada bayi untuk membuatkan bayi itu senyap dan tidak menangis. Ramai yang membuat sebegitu agar anak mereka tidak meragam ketika keluar berjalan-jalan.

Sekadar info, Da’i Syed Iqmal atau nama sebenar Syed Shah Iqmal bin Syed Mohd Shaiful Jamalullail merupakan Da’i yang bergiat sebagai pendakwah bebas selain bergelar penyanyi dan pelakon. Beliau juga telah meliris lagu baharunya yang bertajuk Waqtu Sahar yang sekarang boleh didengari di pelbagai platform digital .


‘SubhanaAllah Besar Wei’- Peminat Kagum Lihat Nabila Huda Berenang Bersama Ikan Jerung Paus

Baru-baru ini, pelakon Nabila Huda telah memuat naik posting di Instagram miliknya yang dilihat bercuti bersama rakan-rakannya di Maldives selepas bercuti di Indonesia menjadi bualan warganet.

Salah satu postingnya melihat dia berenang pada waktu malam. Namun, apa yang menarik perhatian Murai.MY ialah beliau berenang dengan ditemani oleh ikan jerung paus. Aksi berani Nabila Huda itu cetus takut dan gerun oleh netizen yang melihat kerana tidak semua orang berani untuk berenang bersama habitat omnivor tersebut.

A post shared by Nabila Huda (@kupu_kupu)

Perkongsian Beliau membuatkan rata-rata selebriti dan netizen memberi reaksi kagum dengan aksi luar biasa Nabila Huda pada ruangan komen Instagram beliau.

Sekadar info, Nabila Huda atau nama sebenarnya Nur Nabila Huda Suhaimi merupakan anak kepada Datuk Amy Search yang telah berkecimping dalam dunia lakonan sejak tahun 2001 dengan bermula filem pertamanya iaitu Lagi-Lagi Senario arahan Aziz M.Osman.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Ini Sudah Melampau!” – Wafariena Berang Netizen Beri Komen Biadab Terhadap Ibunya

Pelakon, Wafariena Roslan meluahkan rasa berang terhadap segelintir netizen yang memberikan komen-komen buruk terhadap ibunya, Suzana Hamad selepas memberikan kenyataan berhubung gosip murahan yang mengaitkannya dengan seorang pelakon lelaki sensasi.

Menurut Wafa menerusi Insta Stories, menjelaskan bahawa ibunya yang akan bertanggunggjawab untuk menjawab panggilan untuk sebarang urusan ketika dirinya sedang bekerja.

“Bila Wafa tengah bekerja, Wafa memang tak pegang phone. Tanggungjawab bagi setiap yang bekerja mencari rezeki yang halal. Tak kira la dari siapa pun yang call Wafa atau ibu untuk apa-apa urusan.

Memang ibu yang jawab semua call. Dan untuk yang latest gossip murahan. My mom answer for my side dekat semua wartawan. Sebab Wafa tengah kerja.”-Jelas Wafariena

Tambahnya lagi, dia turut menitipkan pesanan buat orang ramai untuk henti beri komen biadab terhadap ibunya serta menghormati ibu orang lain jika mahu ibu sendiri turut dihormati.

“Jadi tolong henti beri komen biadab kepada ibu saya. Hormat mak orang lain kalau nak orang hormat mak kita okay.”-Pesan Wafariena

Dipetik dari laporan Harian Metro, ibu kepada Wafariena, Suzana Hamad meluahkan rasa terkilan terhadap tindakan pelakon dan usahawan sensasi, Iqbal Zulkefli yang telah cuba mengaitkan anak perempuannya dengan ‘gosip cinta’ murahan di media sosial.


Lawak! Amyra Rosli Takut Salam Suami?- “Saya Takut Hilang Roh”

Siapa sangka penyataan yang diberikan oleh ‘ustazah viral’ mengenai jika bersalaman dengan artis, jiwa dan roh seseorang itu akan rosak dan hilang telah membuatkan pelakon wanita Malaysia, Amyra Rosli takut untuk bersalaman dengan suaminya Amar Baharin.

Amyra memuat naik satu video di laman sosial tiktok miliknya @aamyrarosli8 yang mengatakan  dia tidak boleh untuk bersalaman dengan suaminya.

♬ original sound – Amyra Rosli – Amyra Rosli

Menerusi video tersebut, Amyra berseloroh mengatakan adakah selepas ini dia tidak boleh bersalaman dengan suaminya kerana dia takut hilang roh dan jiwa disebabkan suaminya merupakan seorang artis.

Adakah selepas ini, saya tidak boleh bersalaman dengan suami saya? saya takut hilang roh, hilang jiwa. sebab suami saya artis- Amyra Rosli

Menjengah keruangan komen video tersebut, rata-terhibur dengan gelagat Amyra yang takut untuk bersalaman dengan suaminya. Ada juga yang menyakat Amyra dengan mengatakan tangannya sendiri pun tidak boleh di sentuh kerana Amyra juga seorang artis.

jangan pegang tangan sendiri ye…takut roh akak tak tenteram , risauu 😂😂

Nak pegang tangan sendiri pon dah tak boleh kak😂

jaga-jaga kak kang biru kat situ roh hilang 😂😂

Sekadar info, Amyra berkahwin dengan pelakon gandingannya dalam drama Tersuka Tanpa Sengaja, Amar Baharin pada 11 November 2016. Pada 15 Oktober 2017, Amyra dan Amar dikurniakan seorang anak lelaki bernama Aqeef Anaqi Amar. Pada November 2019, beliau mula bertudung dan pada1 Februari 2020, mereka dikurniakan anak kedua, iaitu seorang anak perempuan bernama Ayra Aryssa.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Nasib Baik Tak Kena”- Gelagat Anak Nabil Ahmad Libas Muka Buat Peminat Berdebar

Nabil Ahmad atau nama sebenar Haji Ahmad Nabil Ahmad telah berkongsi video dan anaknya di laman tiktok miliknya @nabilofficial83. Video tersebut telah menjadi perhatian peminat selepas melihat gelagat anaknya terhadap Nabil.

♬ original sound – Nabilahmad – Nabilahmad

Menerusi video tersebut, terlihat Nabil yang sedang leka meniup mainan yang boleh mengapungkan bola plastik kecil. Namun, apa yang mengejutkannya, anaknya hampir melibas mukanya dengan menggunakan bat ping pong. Tulisnya di video:

Gelagat anakya yang hampir melibas muka Nabil telah menjadi tumpuan para peminat. Ramai yang bersyukur kerana bat ping pong tersebut tidak kena di muka Nabil. Ada juga yang mengatakan Nabil akan cuti sekiranya bat tersebut kena dimukanya.

Ramai juga yang tertarik dengan mainan yang sedang Nabil mainkan. Menurut mereka, mainan tersebut merupakan mainan legend.

Ehhh.mainnan lama nie..tora datang lagi😂😂😂

Sekadar info, Nabil telah berhijrah ke Kuala Lumpur pada 2008 untuk memulakan kerjaya hiburan dan terpilih sebagai salah seorang peserta Raja Lawak musim kedua, yang turut disertai oleh Along Cham dan Azrul Zaidi. Persembahan beliau berjaya menarik perhatian juri sekaligus dinobatkan sebagai juara.


“Main Gym Ke Bilal?”- Foto Neelofa Bersama Bilal Cetus Rasa Teruja Selebriti & Peminat!

Selebriti terkenal, Noor Neelofa mencuri perhatian ramai selepas berkongsi fotonya bersama Bilal di media sosial.

Menerusi hantaran di Instagram, Neelofa dilihat turut memuatnaik fotonya ketika masih kecil dan membandingkannya dengan Bilal, yang mana wajah mereka kelihatan sangat serupa ketika masih kecil.

“Ummi’s mini-me 🙃.”-Kapsyen Neelofa di Instagram

Menjengah ke ruangan komen, rata-rata peminat dan rakan selebriti seperti Fouziah Gous, Mira Filzah, Yaya Zahir, Nabila Razali, dan ramai lagi meluahkan rasa teruja melihat kecomelan Bilal yang saling tak tumpah seperti wajah ibunya, Neelofa.

“Eh eh Bilal kenapa pakai baju Mommy tu 😛.”-Fouziah Ghous

“Nak gigit tangan tu 😍😍😍😍😍😍.”-Yaya Zahir

“Main gym ke Bilal?? Ketul-ketul. Sebijik Ummi.”

Sekadar info, Neelofa telah mendirikan rumah tangga bersama pendakwah bebas yang juga pelakon, PU Riz pada 27 Mac 2021 di Hotel Grand Hyatt Kuala Lumpur. Pasangan ini turut dikurniakan cahaya mata lelaki, Muhammad Bilal yang dilahirkan pada 29 Januari 2022.


“Dekat-Dekat PRU Pun Rancak..”-PU Syed Bantah Penganjuran Pesta Monsun Extravaganza?

Pendakwah bebas, Pencetus Ummah (PU) Syed sebelum ini pernah membuat bantahan terhadap kehadiran selebriti terkenal Thailand iaitu, Vachirawit Chivaree, Win Metawin, Jirawit Sutivanisak dan Hirunkit Changkham daripada hadir bertemu peminat di Malaysia menerusi Shooting Star Asia Tour pada 5 November lalu.

Terkini, PU Syed menerusi hantaran di Instagram, membuat bantahan terhadap penganjuran Pesta Monsun Extravaganza Pusat Rekreasi Balok yang menampilkan beberapa artis terkenal seperti, Ziana Zain, Amelina Sharipuddin, MK-Clique, Noki K-Clique, Shuib, Ajak Shiro, dan ramai lagi.

“Dekat-dekat PRU pun rancak konsert dianjurkan. Ni Kampung ambe pulok tu. Bantah tetap bantah!!”-Tulis PU Syed

Di ruangan komen, rata-rata netizen dilihat memberikan pandangan mereka, malah ada yang turut mempersoalkan adakah menjadi kesalahan jika mempunyai sedikit hiburan biarpun sudah menunaikan tanggungjawab sebagai umat Islam.

“Salah ke nak hiburan secara sederhana yang penting mereka tu dah tunaikan tanggungjawab sebagai umat Islam. Bukan diorang sambut maksiat atau halloween pun.”

“Turun ustaz buat bantahan. Bantah dalam media sosial tak jalan sangat.”

“Takkan tulis bantah je, maki-maki takde ke macam biasa 😂😂.”

“Ramai lagi yang tak ambil pengajaran dari peristiwa dua tahun kita di rumah.”

Terdahulu, PU Syed pernah berkongsi harapan agar konsert penyanyi antarabangsa, Billie Eilish Happier Than Ever yang diadakan di Stadium Bukit Jalil pada 18 Ogos lalu tidak dapat dianjurkan kerana tidak memberikan manfaat kepada agama, bangsa, dan negara.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bunga Citra Lestari Nafi Tuduhan Hamil – “Hey I Eat You Know!”

Penyanyi popular Indonesia, Bunga Citra Lestari (BCL) menafikan tuduhan yang mengatakan dia sedang hamil anak kepada penyanyi Ariel Noah seperti yang virak di media sosial baru-baru ini.

A post shared by Murai MY (@muraimalaysia)

Penyanyi lagu Ingkar itu menyifatkan tuduhan itu sebagai satu perbuatan ‘body shaming’ dek kerana bentuk perutnya yang sedikit membuncit daripada kebiasaan dalam video berkenaan.

“Saya sedih kerana jadi mangsa ‘body shaming’, Hey I eat you know!

“Okay, nak tengok? (tanya BCL sambil berdiri menunjukkan perutnya yang langsung tidak kelihatan seperti hamil), ianya tidaklah begitu kempis, biasalah manusia normal dan perut ibu-ibu yang suka makan tengah malam.

“Bukan semua orang faham tentang sudut gambar (angle), begitu juga dengan ‘bloating’ yang boleh berlaku, mungkin ketika datang bulan juga bentuk perut boleh berubah,” katanya.

BCL memberi pencerahan mengenai perkara itu selepas Majlis Sidang Media Konsertnya, Blossom Intimate Concert, di Kuala Lumpur Convention Centre petang semalam.

A post shared by Bunga Citra Lestari (@bclsinclair)

Dalam pada itu, BCL juga kecewa apabila Ariel Noah dikaitkan dalam tuduhan tidak berasas itu kerana penyanyi itu adalah rakan baiknya sendiri.

“Dia rakan baik saya, netizen hanya suka buat gosip sekadar untuk hiburan.

“Dua ke tiga tahun lalu, saya hilang berat badan walaupun makan banyak, sekarang saya makan sama seperti dulu cuma berat badan saya naik.

“Saya berharap orang gembira lihat saya lebih segar, sihat dan gembira, kerana fasa-fasa berat (selepas pemergian suaminya, Allahyarham Ashraf Sinclair) sudah dilalui, ianya masih panjang cuma sekarang saya sudah semakin kuat,” katanya lagi.

BCL Blossom Intimate Concert merupakan konsert pertama penyanyi dari seberang itu di Malaysia.

Ia bakal berlangsung pada 27 Januari 2023, di Dewan Plenari, Pusat Konvensyen Kuala Lumpur bermula 8.30 malam.


Lisa Surihani Kongsi Foto Berpakaian Ihram, Dibanjiri Doa Rakan Selebriti & Peminat

Umum mengetahui, pelakon Lisa Surihani dan suaminya yang juga pelakon dan pengarah terkenal, Yusry Abdul Halim telahpun berada di tanah suci untuk menunaikan ibadah umrah bersama.

Terkini, Lisa mencuri perhatian menerusi beberapa foto yang dimuatnaik di media sosial, yang menunjukkan Lisa dan Yusry lengkap berpakaian umrah ketika menunaikan umrah di Tanah Suci Mekah.

“لَبَّيْكَ اللَّهُمَّ لَبَّيْك…”-kapsyen ringkas Lisa di Instagram

A post shared by Lisa Surihani Mohamed 💋 (@lisasurihani)

Tinjauan Murai MY di ruangan komen, rata-rata peminat dan rakan selebriti dilihat menitipkan doa buat pasangan suami isteri ini agar memperoleh umrah yang mabrur, malah ada yang turut terpesona dengan wajah Lisa yang sangat bersih biarpun tidak mengenakan sebarang mekap.

“Umrah Mabrur @lisasurihani.”-Shah Rezza

“Bersih sebersih-bersihnya air muka mu wahai Lisa. Moga ada rezeki untuk ku sekeluarga ke sana, Aminn..”

“Apalah agaknya ya kebaikan yang Yusry lakukan sehingga Allah SWT kurniakan isteri yang solehah, cantik jelita & begitu menjaga agamanya.”

“Semoga mendapat umrah maqbulah, ibadah yang sempurna dan diterima Allah.”

Sama-sama kita doakan agar Lisa dan Yusry memperoleh umrah yang mabrur..Aminn.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Kena Akurlah…” – Lepas Keluar Hospital, DJ Lin Kena Makan Macam Orang Berpantang

Penyampai radio Suria FM, DJ Lin berkongsi tentang keadaan terkini dirinya yang harus menjaga pemakanan atas nasihat doktor.

Menerusi video yang dikongsi di Instagram, DJ Lin atau nama sebenarnya Roslinda Abd Majid berkata dia harus menahan diri daripada menikmati beberapa makanan kegemarannya buat masa ini.

“Sebenarnya doktor nasihatkan saya jangan makan daging, roti dan berhenti minum susu. Banyak yang saya kena stop dan semuanya kegemaran saya. Tapi atas nasihat doktor, kena akurlah.

“Jadi saya makan ikan, sayur, makanan sihat katanya. Makan macam ini macam orang berpantang pula ya,” katanya dalam video tersebut.

Menjengah ruangan komen, para pengikut DJ Lin mendoakan kesembuhan buatnya. Dalam pada itu, ada juga yang cuba meyakinkan bahawa walaupun ringkas, namun juadah yang dinikmati DJ Lin itu tetap enak.

“Allahu kesiannya, semoga terus sembuh seperti sedia kala ya DJ Lin ku sayang.

“Jadi vegetarian je Kak Lin, sihat pun dapat.

“Semoga DJ Lin cepat sembuh, jaga kesihatan tau,” antara komen netizen.

A post shared by DJ LIN (@djlinsuriacinta)

Terdahulu, DJ Lin dimasukkan ke hospital disebabkan mengalami kesakitan di bahagian kiri perutnya baru-baru ini.

DJ Lin dibenarkan pulang selepas lima hari berada di wad hospital.


Berita Baik! Tulus Bakal Kembali Adakan Persembahan Di KL Januari 2023

Seperti 1000 tahun lamanya tidak bertemu mata dan mendengar suara pemenang anugerah AMI Awards 2022 ini. Terakhir dia memberi persembahan yang cukup bertenaga dan meninggalkan kesan di hati peminat di Dewan Plenari, Pusat Konvensyen Kuala Lumpur.

Sudah tentu kemenangan Tulus di AMI Awards 2022 menambahkan lagi debaran dan perasaan peminat tegarnya untuk mendengar lagu-lagu album Manusia dibawakan secara langsung di Kuala Lumpur. Tak dilupakan lagu-lagu nostalgia pada album-album sebelumnya.

Penyanyi yang membawa pulang piala Album Pop Terbaik, Artis Solo Pria Pop Terbaik, Album Terbaik Terbaik ini juga membawa pulang anugerah Karya Produksi Terbaik Terbaik untuk lagu Hati-hati Di Jalan. Lagu yang menjadi tema para peminat dalam bermacam situasi.

Shiraz Projects yang sebelum ini membawakan Tulus secara perdana di Kuala Lumpur melalui Konsert Tulus Live at Istana Budaya dan seterusnya Konsert Sewindu Tour Kuala Lumpur di Dewan Plenari merasa terpanggil dan bertanggungjawab melunaskan kerinduan dan kehendak peminat menonton Tulus mendendangkan lagu-lagu lama dengan dibaluti dengan karya-karya barunya.

Bertempat di Dewan Plenari Pusat Konvensyen Kuala Lumpur, ambience kali ini bakal mengamit lagi memori dan momen peminat bersama Tulus dalam persembahan yang dinamakan “Fabulous Friday presents Tulus”. Bakal diadakan pada 6 Januari 2023, pukul 8.30 malam, tiket-tiket boleh didapati di www.myticket.asia.

“Adalah menjadi tanggungjawab kami membawakan semula Tulus ke Kuala Lumpur. Kita sedia maklum bahawa Tulus akan muncul dengan lagu-lagu berkualitinya yang akan dibawakan bersama bandnya yang cukup kompak. Kehadiran Tulus,saya percaya bukan sahaja akan melunaskan kerinduan para peminat tegarnya tetapi juga kita dapat belajar tentang produksi dan karya yang baik dari rakan seni seberang. Saya percaya bahawa hal-hal seperti ini wajar kita kongsi dan bawakan untuk dipersembahkan bukan sahaja sebagai hiburan tetapi pengalaman,” ujar Shiraz yang merupakan Pengarah Urusan Shiraz Projects.

Tulus juga sudah tidak sabar untuk bertemu para peminat dengan mempersembahkan lagu-lagu dari album Manusia buat kali pertama.

“Lama betul tidak bertemu dengan para peminat di Kuala Lumpur. Semoga rindu ini menghilang ketika kita bertemu di Dewan Plenari kelak. Kita bakal menyanyi bersama-sama,” ujar Tulus yang turut tidak sabar bertemu para peminatnya.

Tiket-tiket dengan harga RM950 (VIP), RM550 (Diamond), RM450 (Platinum), RM350 (Gold) dan RM250 (Silver) akan dijual mulai 10 November 2022, Khamis pada pukul 2 petang.

“FABULOUS FRIDAY PRESENTS TULUS” yang merupakan persembahan satu malam sahaja ini dianjurkan oleh Shiraz Projects Sdn Bhd. Info lanjut di bawah;

“FABULOUS FRIDAY PRESENTS TULUS”
Tarikh : 6 Januari 2023
Venue : Dewan Plenari, Pusat Konvensyen Kuala Lumpur
Laman Web : www.shirazprojects.com
Harga tiket : RM950 (VIP)
RM550 (Diamond)
RM450 (Platinum)
RM350 (Gold)
RM250 (Silver)
Tiket : www.myticket.asia
Contact : 0386050196
Info Hotline : 0122560082
Facebook : fabulousfriday
Instagram : fabulousfriday_shw
Facebook : shirazprojects

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Adik, Kenapa Punggung Macam Itu?’ Aksi Comel Anak Nora Danish Jadi Tumpuan

Gelagat pelakon Nora Danish dan anaknya Mohamed Neqayl Nedim mencuri perhatian peminat kerana gelagat anaknya yang terlalu comel itu.

Di dalam posting Nora Danish yang dimuat naik olehnya memaparkan satu video beliau bersama anaknya bermain satu trend di Tiktok dengan menyelubunyi selimut sambil menari. Aksi tersebut paparkan gelagat si cilik itu mengoyangkan punggung dengan lincah hingga ibunya berhenti menari dan ketawa melihat anaknya.

A post shared by NaOra Daishi (@noradanish)

Rata-rata peminat Nora Danish terhibur dengan gelagat anaknya yang sopan itu dan memberi komen yang mengatakan si cilik terlalu pintar dan faham apa yang perlu dibuat. Mungkin ibunya tidak percaya anaknya akan bebuat sedemikian kerana terlalu spontan.

Sakadar info, Nora Danish atau nama sebenar Nora Danish Mohd Hanif sudah mendirikan rumah tangga bersama Nedim Nazri pada 30 Mac 2017 dan dikurniakan seorang cahaya mata lelaki, Mohamed Neqayl Nedim pada 21 Februari 2018


‘2 in 1 La Dia Ni’- Nazreem Musa Tampil Elegan Dengan Busana Pink!

Siapa sahaja tidak kenal dengan model terkenal Malaysia yang sering menjadi perhatian dunia fesyen kerana sering tampil dengan stylo dan elegan dimana-mana event terkemuka.

Penampilan abang kepada pelakon terkenal, Ummi Nazeera iaitu Dato Nazreem Musa dengan mengayakan busana labuh dari Rizman Ruzaini yang tampil hot in pink di acara Most Glam 2022. Busana tersebut direka dengan semuanya berwarna pink dan bahagian belakang dilabuhkan hingga cecah lantai dan meleret yang menampak sesi busana labuh yang unik dan elegan.

@Nazreem Musa looks hot in pink! Nazreem menggayakan RIZMAN RUZAINI COUTURE di Most GLAM 2022. #RizmanRuzaini #RizmanRuzainiCouture #RRFashionRoyalties #NazreemMusa #MostGLAM2022

♬ original sound – rizmanruzaini – rizmanruzaini

Rata-rata netizen memberi komen positif dan memuji model tersebut kerana mengayakan busana itu dan solekan yang tidak menampakkan ia seorang lelaki. Mana tidaknya, kalau ditatahiaskan memang sebijik macam perempuan.

Sekadar info, Dato Nazreem Musa merupakan abang kepada Ummi Nazeera dan umur mereka selisih 1 tahun sahaja. Mereka kerap ke acara majlis fesyen bersama-sama dan sering tampil dengn penampilan yang feminin.


‘Dia Yang Hidupkan Baby Boo Jekfer’- Peminat Nak Hun Haqeem Dikekalkan

Ramai menunggu rancangan yang terkenal di TV3 yang sering menjadi trending setiap kali rancangan itu berlangsung dengan menampilkan pelakon-pelakon hebat Malaysia dan tampil dengan jalan cerita yang penuh isu kekeluargaan iaitu Kampung People 3.

Namun, apa yang tidak mengembirakan kepada peminat cerita ini adalah salah satu watak akan ditukar dengan pelakon lain bukan pelakon asal. Mesti kenal “Baby Boo Jekfer” watak yang dipegang oleh Hun Haqeem , namun menurut sumber Twitter TV3 , bukan lagi Hun Haqeem namun akan dipegang oleh orang lain.

Siapa akan ganti Baby Boo Jekfer dalam #KampungPeople3 nanti eh? #KampungPeople3 #DramaSangat#Tv3Malaysia

— tv3malaysia (@tv3malaysia) November 9, 2022

Terdapat tiga nama yang disenaraikan untuk memegang watak tersebut iiatu, Aedy Ashraf, Aniq Suhair dan Meerqeen. Tiga-tiga nama akan di undi oleh peminat KP3 dan yang paling tinggi akan pegang watak Jekfer. Dilihat, nama Meerqeen mendapat vote yang tinggi. Mana tidaknya, nama beliau semakin naik sejak beliau menjadi watak utama dalam sesebuah drama baru-baru ini.

Bagaimanapun, peminat Jekfer tidak mahu ditukarkan oleh mana-mana pelakon lain kerana Hun Haqeem sendiri yang menghidupkan watak Jekfer dalam KP3 dengan karakternya tersendiri. Tidak mungkin akan sama dengan jiwa yang dibawa.

Sekadar info, Hun Haqeem telah memegang watak Jekfer dalam Kampung People dan Kampung People 2 dan menghidupkan watak ini dengan gaya dan cara yang tersendiri. Jekfer menjadi teman lelaki kepada lailer yang juga dibintang oleh Riena Diana.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Muatnaik MV Penari Lelaki Memakai Seluar Dalam, Baby Shima Pelik Dengan Sikap Netizen?

Penyanyi sensasi, Baby Shima tampil bersuara terhadap netizen yang dikatakan masih tidak berpuas hati dengannya selepas merilis single terbaharu, Sejenak Sendiri.

Baby Shima menerusi Insta Stories, menjelaskan bahawa lagu Sejenak Sendiri itu adalah untuk pasaran Indonesia, serta menyifatkan netizen masih menyayanginya biarpun kini sudah berada di negara seberang.

“Lagu Sejenak Sendiri tu pun untuk market Indonesia. Tapi masih jugak korang cari Shima. Korang masih sayang Shima la tu. Tak boleh lupakan Shima ye.”-Tulis Baby Shima

Dalam pada itu, Baby Shima turut berseloroh mahu mengalahkan penari usahawan kosmetik sensasi, Datuk Seri Aliff Shukri, setelah dengan tampil dengan penari lelaki yang memakai seluar dalam bagi MV single terbaharunya itu.

“Music video Sejenak Sendiri ni boleh kalahkan penari Datuk Aliff Syukri tak??-Tulis Baby Shima

A post shared by NENG BABY SHIMA (@babyshimaofficial)

Sebelum ini, Baby Shima pernah mendapat kecaman yang teruk selepas tular video menari geleknya dalam sebuah MV bersama Datuk Seri Aliff Syukri sehingga mendapat teguran secara terbuka oleh pendakwah bebas, Pencetus Ummah (PU) Syed.


“Tak Pernah Terfikir Ye”- Anak Dayah Buat Peminat Terhibur Dengan ‘Plot Twist’

Nur Hidayah Abu Bakar  atau mesra disapa Dayah telah berkongsi satu video di akaun tiktoknya @dayahbakar. Video tersebut telah menarik perhatian netizen dengan gelagat anaknya yang baru bangun tidur.

Tak pernah terfikir ye … hmm #fyp #fypdongggggggg #fypシ

Menerusi video yang dikongsi, terlihat Fahri iaitu anak lelaki dayah baru bangun dari tidur. Namun dia terkejut  gelagat anaknya Fahri yang sedang merengek tiba-tiba  membuat ‘peace’ sambil melihat kearah kamera.

POV bangun tidur bersama Fahri(bersedia untuk Plot twist)- tulis Dayah

Hasil tinjauan Murai My ke ruangan komen video tersebut, para peminat terhibur dengan gelagat Fahri dan mengatakan gelagat fahri itu comel.

Alamak dah nampak camera, kita peace jelah😂😂

Hahahaha… mula-mula ingat muncung tu guna filter. Sekali memang dia muncung betul lah. Comel

Sekadar info, Dayah merupakan anak bongsu daripada lima beradik. Pada tahun 2018, beliau telah mengikat berkahwin dengan jiran zaman kanak-kanaknya, Kapten Hanif Hamidi


“Kami Dah Grad”-Najwa Latif & Akwa Arifin Selamat Bergelar Suami isteri

Penyanyi, Najwa Latif selamat bergelar isteri kepada rapper, Akwa Arifin pada awal pagi tadi.

Memilih tarikh hari ini, 11/11/2022 sebagai hari istimewa, Najwa Latif menerusi hantaran di Instagram dilihat berkongsi foto dia dan suami mengenakan persalinan serba putih di atas pelamin.

“Alhamdulillah, kami dah grad 🤍”-Kapsyen Najwa di Instagram

Di ruangan komen, rata-rata peminat dan rakan selebriti seperti Hanie Soraya, Dayah Bakar dan ramai lagi meluahkan rasa teruja di atas kejutan pasangan ini yang ‘diam-diam’ telah mendirikan rumah tangga, malah ramai yang turut menitipkan ucapan tahniah di atas perkahwinan mereka.

“Wooo congrats Najwa and Akwa!”-Hanie Soraya

“Weh terkejut!!! MashaaAllah tahniah wawa sayang! Semoga sentiasa bahagia di samping suami yang tersayang & menjadi isteri yang solehah. Aamiin. Mwahh! 😘.”-Ainan Tasneem

“Alhamdulillah tahniahhhhhhhh u two !!!😍.”-Dayah Bakar

“Mula2 ingat prank tau😂, btw congratsss.”

Kami di Murai MY turut mahu mengucapkan selamat pengantin baru buat Najwa Latif dan Akwa Arifin. Semoga perkahwinan yang dibina berkekalan hingga ke Jannah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Takde Idea Ke Ciplak”- Kolaborasi Caprice & Aliff Syukri Disindir Netizen?

Umum mengetahui sebelum ini penyanyi rap, Caprice pernah meluahkan hasrat mahu berkolaborasi bersama usahawan sensasi, Datuk Seri Aliff Syukri yang pernah dikritik selepas menghasilkan lagu dangdut bersama penyanyi terkenal, Baby Shima.

Kini ianya telah menjadi kenyataan apabila Caprice telah merilis single terbaharunya bersama Aliff Syukri berjudul SWIPE REMIXX yang turut menampilkan YungFlexx, Nya, Ale, Elva, Arunboi, dan Hxmba.

A post shared by Tiger of AlQuds (@capricedaddycap)

Usahawan sensasi, Datuk Seri Aliff Syukri turut menyifatkan masih ramai yang terpesona untuk mendengar nyanyiannya bersama Caprice.

“Nampak gaya ya ramai yang terpesona dengar suara saya peling merdu di dunia ni @capricedaddycap. Mereka tak dengar lagi part tengah best rugi tak tengok full di Youtube.”-Komen Aliff Syukri

Tinjauan Murai MY di ruangan komen mendapati, rata-rata warganet dilihat memberikan pandangan mereka, malah ada yang menyifatkan Caprice seolah menciplak lagu seorang  penyanyi Singapura, Alyph sebelum ini yang tular dengan SWIPE.

“Lagu dah okay. Tapi penyanyi yang mula-mula sekali nyanyi tu kucing aku dengan pun muntah hijau oii.”

“Macam Lagu Sampah. Terpaling tiger al quds konon.”


“Rakyat Memerhati..”- Normala Samsudin Titip Pesanan Buat Calon Bertanding PRU-15

Bekas personaliti televisyen, Puan Sri Normala Samsudin tampil menitipkan pesanan buat para calon yang bakal bertanding di 222 kawasan Parlimen di seluruh negara pada Pilihan Raya Umum ke-15 (PRU-15) kali ini.

Normala menerusi Insta Stories, menitipkan pesanan untuk tidak dan berhenti ‘cakap besar’ disebabkan rakyat yang sedang memerhati dan menghakimi para calon yang bertanding kelak.

“Pada Yang bertanding tu, Jangan dan hentikanlah ‘CAKAP BESAR’. Rakyat memerhati dan menghakimi.”-tulis Normala

Tambahnya lagi, beliau turut berpendapat jika calon yang terlibat itu ‘terlepas cakap’, menyebabkan rakyat akan berubah fikiran.

“Merasa diri hebat itu penyakit! Silap cakap kita ubah fikiran..”-Tulis Normala

Undi anda membawa perubahan pada negara, jangan lupa turun mengundi!


“Tak Fake Langsung, Sebab Tu Orang Sayang”- Peminat Puji Sikap Jihyo Saat Tiba Di KLIA

Cheon Soo-yeon atau lebih dikenali dengan nama Song Ji-hyo, ialah seorang pelakon dan model Korea Selatan. Song ialah salah seorang pelakon tetap rancangan realiti Korea Selatan, Running Man sejak 2010, yang membawanya pengiktirafan antarabangsa.

Sementara itu, tular video memaparkan Jihyo yang cuba menyelamatkan peminatnya yang jatuh ketika menyambutnya di Lapangan Terbang Antarabangsa Kuala Lumpur, KLIA. Video tersebut telah membuat peminat kagum dengan sikapnya.

Songjihyo dari dulu sampai sekarang sama je… tak fake langsung sebab tu orang sayang ❤ #songjihyo #송지효 #koreanactor #koreanactress #songjihyoinkl #jihyoxglutanex #foryoupage #fypシ

Menerusi video tersebut, terlihat Jihyo yang sedang berjalan masuk menuju ke pintu KLIA. Selepas dia melihat ada peminatnya jatuh, dia terus pergi membantu. Mereka juga mengatakan bahawa Jiyho ini merupakan salah satu artis yang langsung tidak fake dan disebabkan itu ramai yang sayang.

Menjengah ke ruangan komen, ramai yang teruja dengan kelakuan Jihyo yang terus menolong fansnya yang jatuh. Ada yang mengatakan Jihyo adalah salah satu artis yang kurang kontroversinya kerana sikapnya yang sangan rendah diri dan penyayang.

dia antara artis that get my high respect. takde kontroversi, baik, cantik yang paling best dia attractive dengan jadi diri dia 😂. fan running man here 🥰

sangat betul! artis yang takde controversy dengan sapa sapa pun and sangat baik dari dulu smpai skrg on / off camera

Sekadar info, Song Ji-hyo dilahirkan sebagai Cheon Seong-im pada 15 Ogos 1981, di Pohang, Gyeongsang Utara. Ibunya berenang secara kompetitif untuk Korea Selatan. Dia mempunyai seorang adik perempuan dan seorang adik lelaki, Cheon Seong-moon, seorang pelakon. Song bermimpi untuk menjadi seorang pelakon semasa sekolah menengahnya selepas menonton Park Shin-yang dalam filem Korea Selatan 1998, Promise.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kumpulan Soda, Juara Sulung Awesome Raja Lawak

Pejam celik, program Awesome Raja Lawak telahpun melabuhkan tirai pada malam Rabu selepas 10 minggu bersiaran.

Kumpulan Soda ternyata bertuah apabila dinobatkan sebagai juara pertama program berkenaan dengan membawa pulang hadiah wang tunai sebanyak RM50,000.

Menurut Pengarah Unit Kandungan Awesome TV, Datin Ezzan Zalilah Zulfadzli, prestasi kumpulan Soda yang konsisten sebelum ini akhirnya membuahkan hasil untuk mereka.

“Kemenangan tersebut pastinya direstui ramai kerana Soda juga merupakan antara nama yang sering disebut sebagai juara dan sering menerima pujian daripada barisan juri pada saban minggu.

“Soda yang dianggotai oleh Danny, 27, atau nama sebenar Danieal Aidid Bin Jamil dan Sofwan Fathi Bin Roosle atau lebih mesra dengan panggilan Wan, 28, berjaya memperolehi markah keseluruhan tertinggi sebanyak 77% sekaligus menewaskan lima finalis lain iaitu Kumpulan Se’eh, Mabo, Manja, Sedare dan Azhar di pusingan finale.

“Soda yang mempertaruhkan sketsa komedi bermoral dengan menyelitkan pengajaran dan teladan yang sarat dengan mesej positif untuk renungan bersama bagi kedua-dua buah tugasan akhir yang bertemakan ‘Bebas’ dan ‘Muzikal’ ternyata berjaya memikat hati juri dan penonton sekaligus menjadikan kemenangan tersebut lebih manis dan bermakna,” katanya.

Dalam pada itu, Ezzan juga tidak lupa mengucapkan tahniah kepada peserta lain yang turut berjaya mara ke pentas akhir.

“Sekalung tahniah juga kami ucapkan kepada Kumpulan Se’eh yang merangkul gelaran naib juara dengan markah keseluruhan sebanyak 74% sekaligus memenangi wang tunai RM25,000 beserta trofi. Kumpulan Mabo yang tersingkir di pusingan separuh akhir tetapi diserap masuk semula secara ‘wild card’ juga tidak mengecewakan apabila bangkit semula dan muncul sebagai pemenang tempat ketiga yang membawa pulang RM10,000 beserta trofi.

“Syabas juga buat Azhar, Sedare dan Manja yang meraih tempat keempat, kelima dan keenam. Walaupun rezeki mungkin tidak berpihak kepada mereka pada kali ini, namun pujian harus diberikan kepada mereka di atas energi luar biasa dan usaha keras dalam memberikan saingan sengit di pusingan akhir. Menang atau kalah adalah adat bertanding. Apa yang penting, mereka sudah buat yang terbaik sepanjang perjuangan di pentas Awesome Raja Lawak,” katanya lagi.

Ezzan juga berkata, jumlah tontonan Awesome Raja Lawak sepanjang bersiaran selama 10 minggu juga memberansangkan.

“Kami juga ingin mengambil kesempatan ini untuk berkongsi tentang kejayaan cemerlang program Awesome Raja Lawak yang bersiaran pada setiap hari Rabu, jam 9.00 malam yang sudahpun merekodkan jumlah tontonan terkumpul melebihi 20 juta sepanjang sepuluh minggu bersiaran di kesemua platform termasuk digital. Statistik tersebut membuktikan program-program terbitan Awesome TV berjaya membekaskan impak di hati rakyat Malaysia sekaligus menjadikan stesen ini sebagai destinasi utama untuk menikmati program-program hiburan berkualiti di Malaysia.

“Susulan dari kejayaan program ‘Awesome Raja Lawak’ ini, kami turut teruja untuk berkongsi di sini bahawa sebuah lagi program realiti terbaharu terbitan Awesome TV, ‘Mic On Selebriti’ bakal menemui peminat tidak lama lagi. Berkonsepkan pertandingan nyanyian, ‘Mic On Selebriti’ akan menyaksikan penglibatan barisan selebriti seperti pelakon, pelawak mahupun ‘influencer’ mempertaruhkan bakat nyanyian mereka demi merebut hadiah utama berupa wang tunai sebanyak RM250,000.

“Nantikan pengumuman selanjutnya dari kami tidak lama lagi. Teruskan menonton variasi program-program hebat Awesome TV di saluran Astro (123) dan MyTV (112),” katanya menutup bicara.


“Allahuakbar! Alhamdulillah” – Pak Nil Terlalu Gembira Zamani Dibenarkan Pulang Dari Hospital

Pengacara popular, Datuk Aznil Nawawi berkongsi kegembiraan apabila penyanyi Zamani sudah dibenarkan pulang dari hospital selepas menjalani pembedahan tulang belakangnya (penyakit skoliosis), semalam.

Aznil atau mesra disapa sebagai Pak Nil itu memuat naik video pendek memaparkan Zamani sedang berjalan di hospital.

“Allahu Akbar! Alhamdulillah, terima kasih Allah. Terima kasih semua yang menyumbang dan yang mendoakan.

“Zamani sudah dibenarkan pulang, terima kasih semua petugas hospital,” tulisnya yang jelas gembira dan penuh syukur.

Menjengah ke ruangan komen entri berkenaan, rata-rata netizen dan rakan industri turut mengekspresikan rasa syukur dan lega melihat keadaan Zamani yang kelihatan semakin sihat.

“Alhamdulillah syukur,” tulis Elly Mazlein.

“Masha-Allah, Ahamdulillah nampak dah makin sihat jalan dan tegak Abang Zamani. Tahniah perjuangan mulia Pak Nil bantu sahabat kita,” coret Serina Redzuawan.

A post shared by Datuk Aznil Hj Nawawi (@aznilnawawihm)

Terdahulu, Pak Nil diketahui umum dalam usaha murninya membantu mengumpul dana daripada orang ramai untuk menampung kos pembedahan Zamani.

Pak Nil pada mulanya mengajak orang ramai di media sosial untuk menderma, kemudian membuat lelongan beg mewah miliknya ketika konsert penyanyi itu, Konsert Doa Buat Zamani.

Kedua-dua usaha itu berjaya bukan sahaja untuk kos rawatan, namun telah diambil kira kos kelangsungan Zamani selepas menjalani pembedahan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Banglo Kononnya Berhantu Di Bukit Gasing Akhirnya Dilelong, Netizen Cadang Jadikan Madrasah

Bagi anda yang tinggal di sekitar Petaling Jaya,  khususnya di sekitar Jalan Gasing, pasti tahu kisah misteri banglo mewah di Bukit Gasing yang dikenali dengan SG House.

Namun bagi yang tidak tahu, SG House dikatakan diambil dari nama pemiliknya, iaitu seorang usahawan yang mengusahakan Sanjay Gill (SG) yang berinisial di pintu gerbang banglo.

Terdapat pelbagai versi kisah seram yang mengaitkan kisah banglo itu, diantaranya ada yang mengatakan Sanjay telah membunuh diri di dalam rumah apabila perniagaannya di kemuncak.

Malah ada cerita lain mengatakan dia mengakhiri hidupnya kerana isterinya telah membunuh perempuan simpanannya lalu menggantungkan dirinya di rumah itu.

Selain itu, ada lagi versi cerita lain iaitu isteri Sanjay telah menikamnya bersama perempuan simpanannya dan anak perempuan mereka di rumah selepas mengetahui kecurangan suaminya.

Menariknya, rumah SG ini tidak lama lagi akan dilelong pada 13 Disember 2022, dengan harga RM4.4 juta, seperti yang dikongsikan oleh halaman Facebook Hartanah Lelong Selangor.

Memandangkan sudah berapa lama properti itu berada dalam keadaan yang menyedihkan, rakyat Malaysia mengambil kesempatan untuk menyindir lelongan rumah tersebut, terutama dengan harga dan orang lain (makhluk halus) yang mungkin masih menghuninya.

“Isnin lepas saya  follow waze dan lalu kat rumah ni, macam ada yang buat aku nak tengok rumah ni. Pokok-pokok di sebelah kiri semuanya ditebang. Ia sebenarnya memberikan saya perasaan yang aneh walaupun saya hanya melihatnya dari jauh. Dan kini ia dilelong. Hmm.” tulis salah satu komen.

“Semua orang sudah tahu ini rumah berhantu 🤣 Bagaimana anda boleh menjual berjuta-juta sekarang😅😅😅 beli lebih juta datang dengan hantu meh yang serba lengkap”- sindir netizen

Kami tertarik dengan salah satu komen yang mencadangkan banglo ini dibeli dengan menjadikannya sebuah Madrasah. Kononnya dengan cara ini, makhluk halus dan jin akan keluar setelah rumah itu dihuni oleh para pelajar tahfiz.

Jika sesiapa yang berjaya memiliki rumah ini semasa lelongan, kami benar-benar berharap anda kuat semangat dan kalau boleh jangan baca apa-apa tentang latarbelakang rumah ini ya!


Adaptasi Dari Kisah Benar! Jom Tonton Filem “Nail Polish” Lakonan Arjun Rampal Di TV2

Filem yang diadaptasi dari kisah benar seakan-akan mempunyai ‘roh’ tersendiri hingga mampu mengikat para penonton untuk terus mengikuti alur cerita filem dari awal hingga akhir.

Mengisi slot Screen On 2 di TV2, Radio Televisyen Malaysia (RTM) menyiarkan filem “Nail Polish” pada 20 November ini, pukul 9.00 malam.

Filem ini mengetengahkan kisah benar tertumpu kepada pembunuhan kanak-kanak migran dan perkara yang berlaku di sebalik pintu keadilan di mana kes itu berlaku.

Diangat daripada kejadian kisah benar, filem menyentuh isu undang-undang arahan Bugs Bhargava Krishna ini berkisar tentang DCP Sunil Sachdev (Sameer Dharmadhikari), yang terjumpa bukti anak pekerja asing diculik, dibunuh dengan mayat mereka dibakar.

Ini membawanya kepada suspek yang tidak dijangka, bekas pegawai Tentera Veer Singh (Manav Kaul), yang bekerja sebagai pengintip yang menyamar.

Ini membawa mereka ke perbicaraan mahkamah di mana drama itu berlangsung. Dan perubahan yang tidak dijangka dalam kes itu membuktikan bahawa terdapat lebih banyak perkara daripada yang dapat dilihat.

Namun bagaimanakah kesudahan cerita ini? adakah keadilan dapat ditegakkan atau pun peranan duit dapat mengaburi mata seseorang daripada menyatakan kebenaran? Ikuti kesudahannya di TV2.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


KitaJaga Perkenal Versi 2.0 dengan Kemaskini Kempen Banjir Watch

Selepas berjaya menolong ratusan rakyat Malaysia yang terkesan banjir awal tahun ini, Terato Tech Sdn. Bhd. baru-baru ini melancarkan versi 2.0 aplikasi KitaJaga dengan kemaskini penting termasuk kempen Banjir Watch yang dipertingkat, sempat bagi musim tengkujuh yang bakal melanda tanah air.

KitaJaga 2.0 menyediakan persekitaran yang lebih selamat dengan mewajibkan pengguna mendaftar dan mencipta profil sebelum dapat gunakan aplikasi itu.

Tambah lagi, ia juga perkenalkan ciri sembang (Chat) yang membolehkan pengguna menghubungi pihak yang meminta tolong (Helpee) menggunakan kotak bual tanpa mendedahkan nombor telefon bagi melindungi kebersendirian.

Mulai sekarang, KitaJaga hanya membolehkan Banjir Watch dicapai melalui aplikasi mudah alih dan tidak lagi melalui laman sesawangnya.

Tindakan ini membantu meningkatkan pengalaman pengguna dengan membolehkan mereka menerima notifikasi keadaan banjir dalam telefon mudah alih mereka dan lokasi pin mereka ditanda dengan lebih tepat.

Notifikasi Pengawasan Banjir Pelbagai Lokasi: Ciri ini membolehkan pengguna memantau keadaan banjir di pelbagai lokasi menggunakan profil pengguna tunggal. Aplikasi akan menghantar notifikasi kawasan terkesan banjir setiap 15 minit.

Pin Automatik KitaJaga – Twitter: Sesiapa pun  kini dapat meminta tolong dengan menghantar ciapan di Twitter bagi KitaJaga mencipta pin.

Untuk menggunakan ciri ini, pengguna mesti menggunakan tanda @banjirwatch. Mereka hanya perlu memberi KitaJaga nama, lokasi, dan jenis pertolongan yang diperlukan dan pin akan tercipta secara automatik dalam aplikasi KitaJaga.

Bantuan oleh Organisasi: Ciri yang memudahkan organisasi melancarkan bantuan dalam KitaJaga dengan memasukkan nama organisasi apabila menawarkan pertolongan.

Anda boleh muat turun aplikasi KitaJaga di Android dan iOS sekarang sebagai langkah persediaan menghadapi banjir, tidak kira sama ada untuk sediakan bantuan atau dapatkan bantuan. Uar-uarkan juga aplikasi ini kepada kenalan anda supaya mereka juga boleh manfaatkannya bersama.


Devialet Melancarkan Devialet Mania, Pembesar Suara Hi-Fi Pintar Mudah Alih Yang Pertama

Buat pertama kalinya, pasukan kejuruteraan Devialet menghasilkan pembesar suara pintar mudah alih yang bersandarkan teknologi termaju untuk kenikmatan stereo 360 darjah.

Devialet hari ini mengumumkan ketibaan produk terbaharu mereka, Devialet Mania, pembesar suara pintar mudah alih yang julung-julung kalinya dikeluarkan oleh jenama tersebut.

Produk terbaharu ini menjanjikan kualiti bunyi stereo yang mempesonakan dengan kombinasi reka bentuk mewah.

Devialet Mania menampilkan dua teknologi proprietari yang mampu menyampaikan audio 360 darjah untuk menghasilkan pengalaman bunyi yang padat dalam reka bentuk mudah alih.

ASC (Active Stereo Calibration) menggunakan empat mikrofon yang terbina dengan gabungan keupayaan pintar yang dapat menyesuaikan audio dengan keadaan persekitaran.

Devialet Mania hadir dengan empat pemacu audio penuh dan dua sub-wufer yang diperkasakan dengan sistem SAM® (Speaker Active Matching) yang digunakan untuk mengeluarkan bunyi stereo yang mantap daripada frekuensi serendah 30Hz hingga frekuensi setinggi 20,000Hz.

Devialet Mania menyokong Wi-Fi dan Bluetooth 5.0 dan boleh digunakan melalui Spotify Connect dan Airplay 2. Ia menjalankan  sistem DOS2 (melalui aplikasi Devialet), ekosistem perisian yang sama seperti Devialet Phantom dan Devialet Dione.

Dengan penarafan kalis air IPX4 berserta bateri yang boleh bertahan selama 10 jam dengan aras bunyi sederhana, Devialet Mania merupakan pilihan terbaik bagi mereka yang ingin menikmati kesempurnaan audio di mana-mana sahaja.

Devialet Mania kini tersedia untuk prapesanan di laman web Atlas Sound & Vision pada harga RM4,490 – RM5,490. Kunjungi bilik pameran Atlas Sound & Vision di The Gardens Mall untuk pengalaman audio yang luar biasa.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Persis Artis Kpop! Atlet Badminton Malaysia Goh Liu Ying Curi Perhatian Media Luar

Goh Liu Ying ialah pemain badminton Malaysia. Dia disenaraikan antara 10 pemain beregu campuran terbaik di dunia bersama pasangannya, Chan Peng Soon. Mereka jua pernah memenangi pingat perak di Sukan Olimpik Musim Panas 2016.

Meninjau dalam satu portal di Indonesia, Intepseleb turut mengulas mengenai kecantikkan Goh Liu Ying yang dikatakan persis selebriti korea.

Malah bukan itu sahaja, dia juga turut dipuji kerana mempunyai pelbagai pencapaian dalam sukan badminton yang boleh dibanggakan.

Sebagai makluman, beliau telah memulakan kerjayanya sebagai pemain badminton sejak berusia 10 tahun dan kini, dia tersenarai antara 10 pemain beregu campuran terbaik dunia.

Bukan sahaja meminati sukan badminton, Goh Liu Ying sememangnya cukup menggemari sukan lain dan dapat dilihat dari laman Instagram @gohliuying, dia sering berkongsi aktiviti bermain golf dan juga renang.

Melihat di Instagramnya, Goh Liu Ying banyak berkongsikan gambar-gambar aktiviti sehariannya. Malah gambar tersebut seringkali mendapat pujian dari netizen dan peminantya.

Malah dia juga turut dipuji kerana dilihat sesuai mengenakan apa jenis pemakaian tidak kiralah pemakaian tersebut formal, tidak formal, mahupun pemakaian yang berunsurkan tradisional.


Persahabatan Dipuji Netizen! Azah Aziz Sanggup Naik 23 Jam ‘Flight’ Hadir Perkahwinan Anak Shiera

Pelawak dan penyampai radio Suria FM, Sharifah Shahirah selamat menerima menantu apabila puteri sulungnya, Allisya Tahir, 23, disatukan dengan lelaki pilihan, Mohd Zulhisyamuddin dalam majlis satu pernikahan yang berlangsung pada Jumaat lepas.

Allisya merupakan anak hasil perkongsian hidup Shiera menerusi perkahwinan pertamanya dengan vokalis kumpulan Black Dog Bone, Jatt, sebelum mendirikan rumah tangga bersama Zulkifli Azhari atau Ijoy.

Majlis ijabkabul yang berlangsung meriah di ibu kota dengan kehadiran keluarga dan kenalan rapat itu menyaksikan Allisya dinikahkan sendiri oleh bapanya, dengan hanya sekali lafaz.

Melihat di Instagram, ramai kenalan artis yang rapat berkongsikan saat-saat indah perkahwinan anak Shiera tersebut. Malah, rakan baiknya Azah Aziz yang kini menetap diluar negara juga turut hadir dalam majlis tersebut.

Azah Aziz juga turut menyatakan bahawa sebelum ini dia tidak dapat hadir perkahwinan Shiera disebabkan mengandung mengambil kesempatan kali ini untuk hadir perkahwinan anak Shiera. Malah Shiera juga menyatakan Azah sanggup datang walaupun terpaksa menaiki ‘flight’ selama 23 jam.

Perkongsian gambar yang dimuat naik di Instagram Azah Aziz mendapat perhatian dari netizen. Ramai netizen yang memuji dan kagum dengan persahabatan yang terjalin antara kedua-dua sahabat ini.

Bukan itu saja, malah netizen juga turut memuji kecantikan kedua-dua artis ini yang kelihatan tidak dimakan usia.


“DelayAsia” – Maria Tunku Sabri Nasihatkan Jangan Naik AirAsia Kalau Ada Kecemasan

AirAsia merupakan syarikat penerbangan tambang murah pertama di Asia dan beroperasi dengan penerbangan antarabangsa dan tempatan ke lebih 400 destinasi merentasi 25 negara.

Terbaru, Maria Tunku Sabri atau Maria JJCM yang merupakan bekas pengacara rancangan Jalan-Jalan Cari Makan ada memuat naik satu ‘posting’ di Instagramnya mengenai pengalamannya dengan syarikat penerbangan tersebut.

Dalam ‘posting’ tersebut, Maria menyatakan bahawa jadual penerbangannya ditunda dan lewat selama tiga jam.

Bukan itu sahaja, Maria juga turut menasihati netizen untuk tidak mengambil penerbangan bersama syarikat ini sekiranya terdapat kecemasan.

Tak pernah tak lambat. Kalau ada kecemasan janganlah terbang dengan AirAsia… AsiaAsia ada nama baru DelayAsia

Dia yang turut meluahkan rasa kecewa turut memaklumkan bahawa sepatutnya syarikat ini ditukarkan nama daripada AirAsia kepada DelayAsia.

Melihat diruangan komen, kebanyakkan netizen turut bersetuju dengan apa yang dinyatakan oleh Maria. Malah ada juga yang menyuarakan pendapat mereka mengenai ketepatan waktu syarikat penerbangan ini.

Dalam pada itu, ada juga netizen yang turut memaklumkan kepada Maria melalui ruang komen bahawa mungkin perkara tersebut terjadi disebabkan beberapa faktor termasuklah faktor cuaca.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Persis Ava Max” – Gambar Terbaru Amelia Handerson Raih Pujian Netizen

Satu hantaran terbaru di Instagram milik pelakon dan model, Amelia Handerson mendapat pujian dari netizen di media sosial.

Terbaru, Amelia Handerson telah memuat naik beberapa keping gambar di Instagram miliknya sambil mengayakan barangan dari jenama Coach.

Dalam gambar tersebut, Amelia kelihatan cantik dengan memakai jaket bewarna hitam dan digayakan bersama skirt pendek bewarna merah.

Amelia yang turut mewarnakan rambut bewarna merah kelihatan nampak berbeza dan sesuai dengan penggayaan pemakaiannya itu.

Tulisnya, gambar tersebut diambil bagi menyambut musim cuti yang bakal tiba tidak lama lagi.

Melihat di ruangan komen, rata-rata netizen teruja dan memuji kecantikkan yang telah dipaparkan oleh Amelia menerusi gambar tersebut.

Bukan itu sahaja, netizen juga turut menyatakan kecantikan Amelia seolah-olah seperti penyanyi dari negara barat, iaitu Ava Max.


“Pertandingan Spek Paling Besar” – Gambar Umrah Eina Azman Undang Reaksi Netizen

Pelakon Datin Paduka Eina Azman menyempurnakan nazar mengerjakan umrah buat kali kedua dengan suaminya, Datuk Paduka Kaiser Gurmeet Harden.

Terdahulu, pasangan itu disahkan positif Covid-19 pada 31 Ogos tahun lalu yang juga hari ulang tahun ketujuh perkahwinan mereka.

Kata pemilik nama lengkap Ainur Syakina Azman, ketika insan kesayangannya itu bertarung dengan jangkitan Covid-19 sekitar Ogos tahun lalu, dia bernazar mahu kembali ke Tanah Suci selepas Kaiser sembuh seperti biasa.

Melihat di Instagram miliknya, Eina bukan sahaja menunaikan umrah berdua bersama suaminya sahaja. Kali ini, di turut bersama-sama kakaknya dan juga sahabat suaminya.

Bukan itu sahaja, Eina juga turut berkongsikan kepada peminat video sepanjang perjalanannya menunaikan umrah tersebut.

Perkongsian tersebut mendapat perhatian dan pelbagai reaksi dari netizen. Rata-rata memuji dan bersyukur melihat perjalanan Eina dan suami menunaikan umrah.

Selain dari itu, netizen juga turut mempersoalkan ‘fashion’ ataupun cara pemakaian sepanjang mereka menunaikan umrah. Netizen juga turut menyatakan seolah-olah terdapatnya pertandingan kaca mata siapa yang paling besar antara mereka.


“Tak Baik Fitnah..”- Fasha Sandha Bidas Komen Netizen Tuduh Sambut Halloween

Baru-baru ini, pelakon Fasha Sandha berkongsi beberapa foto di media sosial yang menunjukkan dirinya mengenakan kostum menyerupai watak Maleficent lakonan Angelina Jolie, dalam sebuah majlis yang berlangsung di kawasan perumahannya.

Di ruangan komen, rata-rata netizen tampil memberikan teguran terhadap pelakon ini yang didakwa telah menyambut perayaan Halloween.

“Haram tetap haram kita tidak boleh sambut dan meraikan..”

“Mommy tak rasa apa-apa ke pakai tanduk menyerupai 👿?. Tanya jer, jangan sentap. Bila post ofcoz akan ada yang komen..”

“Kita jangan tunjuk sangat yang kit ani cetek agama. Tak salah sesame Islam saling menegur. Tak sanggup ditanya di akhirat nanti.”

Dalam pada itu, Fasha dilihat turut membalas komen netizen dengan meminta mereka untuk berikan bukti jika benar dia menyambut Halloween.

“Ada bukti kitorang celebrate Halloween ke? Atau macam mana? Sekarang saya nak cakap kat awak, tak baik fitnah..”-Balas Fasha

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Mulut Kau Jaga Baik-Baik”-Sharnaaz Ahmad Ditegur Netizen Ini, Apa Kes?

Pelakon, Sharnaaz Ahmad sebelum ini pernah meluahkan rasa berang terhadap sebuah portal berita yang dikatakan telah memutarbelit kenyataannya berhubung isu seorang pendakwah, Ustazah Afifah yang menggelar suami dayus kerana membenarkan doktor lelaki melihat kemaluan isteri ketika melahirkan anak.

Menerusi ciapan di Twitter, Sharnaaz dilihat memberikan amaran terhadap pihak portal berita berkenaan untuk tidak ‘putar belit’ apa yang diperkatakan olehnya.

“Aiseh, jangan main putar apa yang keluar dari mulut aku ni mat. Satgi hang yang makan penendang aku.”-Ciapan Sharnaaz

Tambahnya lagi, pelakon filem Juvana ini turut membalas komen seorang netizen yang dikenali sebagai @Khatulistiwa Anak Watan, memintanya untuk tidak ‘berlagak samseng’ serta menjaga percakapan dengan baik.

“Nak marah pun tak sampai hati. Iye lah abanggg.”-balas Sharnaaz

Sebelum ini, Sharnaaz menerusi Insta Stories meluahkan rasa berang terhadap kenyataan yang diberikan oleh Ustazah Afifah berhubung isu bersalaman dengan artis dikatakan boleh merosakkan roh dan jiwa.

Walaubagaimanapun, Sharnaaz menyatakan bahawa beliau bersabar daripada memberikan sebarang kata-kata kesat terhadap pendakwah berkenaan.


Bina Semula Rumah Mangsa Banjir, Ada Yang Mahu Ebit Lew Jadi PM?

Masihkah anda ingat dengan kejadian banjir dan arus kuat di Hulu Langat yang telah menghanyutkan rumah milik seorang warga emas, Ruhana Mahfodz pada akhir tahun 2021 lalu?.

Terkini, pendakwah bebas Ebit Lew menerusi video yang dimuatnaik di Instagram, menyatakan bahawa pihaknya telah membantu membina semula rumah baru buat warga emas tersebut.

“Sebak rasa pagi ni. Nenek Rohana 76 tahun yang rumahnya hanyut banjir cuma tinggal tangga di Hulu Langat. Masa tu satu Malaysia tular kisah nenek ni . Kami bantu bina semula rumah baru. Hadiahkan rumah baru untuknya. Ini semua dari Allah.”-Kongsi Ebit

Di ruangan komen, rata-rata netizen menitipkan rasa syukur buat Ebit Lew dan pasukannya yang tidak henti membantu mereka yang berada dalam kesusahan, malah ada turut mahu mengundinya jika Ebit bertanding untuk Pilihan Raya Umum (PRU).

“Cantiknya rumah nenek. Alhamdulillah rupanya Allah nak gantikan rumah yang cantik, kukuh & selesa untuk nenek.”

“Syukur & Terima Kasih Ustaz Ebit & team. Moga dipermudahkan segala urusan untuk terus membantu mereka yang memerlukan sehingga ke akhir hayat.”

“Happy nya Nenek. Terima kasih Allah kerana bukakan hati manusia baik dan mulia untuk bantu Nenek.”

Syukur lihat Ebit Lew dan pasukan bantu warga emas tersebut yang sebelum ini pernah tular di media sosial apabila kehilangan rumah pusakanya yang berusia 53 tahun akibat banjir di Hulu Langat.


Peminat Sokong Kenyataan Syatilla Melvin,- “Lelaki Memang Macam Tu, Cepat Lupa”

Kalau ditinjau dalam Instagram mereka ini, mesti ada sahaja gelagat suami isteri ini yang membuat warganet geli hati sama ada dalam bentuk video mahupun gambar berserta captionnya. Tak lain tak bukan pasangan suami isteri iaitu Syatilla Melvin dan Shaheizy Sam yang memang tak gering gusi melihat gelagat mereka di sosial media.

Terbaharu, di Instagram Syatilla Melvin memuat satu posting gambarnya bersama suaminya Shaheizy Sam dengan caption yang ramai warganet bersetuju dengan itu yang membuat para peminantnya menyinggah di ruangan komen tersebut.

“Satu2nya kawan baik aku yang aku boleh cerita semua benda , and the nextday dia lupa semua “

A post shared by S Y A T I L L A M E L V I N (@samtilla)

Rata-rata peminatnya memenuhi ruangan komen tersebut tanda setuju dengan caption yang dibuat oleh Syatilla kerana ia perkara yang benar. Majoriti para wanita menyatakan pengalaman mereka sendiri terhadap suami mereka yang bersikap sedemikian pada ruangan komen tersebut.

Sekadar info, Sam dan Syatilla mendirikan rumah tangga pada 8 Februari 2016 dan turut dikurniakan tiga orang cahaya mata iaitu Syeriv Samhiezy, 5, Sarima Samhiezy, 3 dan Salama Samhiezy , 6 bulan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Gelagat Anak Awal Ashaari Mencuit Hati Warganet,- “Naik Atas Kerusi Lah Sis”

Setiap anak perempuan mesti tidak lengkang dengan peralatan solek jika dia melihat mak-maknya suka bersolek. Mana taknya, solekan merupakan perkara wajib sebelum keluar rumah oleh para-para ibu sekalian.

Murai.MY tertarik dengan aksi kelucuan anak sulung Awal Ashaari dan Scha Alyahya iaitu Lara Alana yang berusia 8 tahun ini sedang bermain alat solek yang seakan-akan tengah membuat live tutorial di Instagram miliknya. Namun, apa yang mencuit hati adalah keadaan kamera yang yang sedikit kebawah yang membuatkan posisi mukanya hanya dilihat bahagian hidung ke atas. Membuat si cilik itu terpaksa mendonggak keatas untuk menampakkan mukanya.

A post shared by Lara Alana Ahmad (@laraalanaa)

Rata-rata warganet terhibur dengan gelagat anak dara pasangan pelakon ini dan memberi komen yang positif. Biasalah anak-anak kecik suka memcuba perkara baharu yang sering mereka lihat. Mungkin Lara sering melihat ibunya bersolek, dia pun nak juga bersolek. Tetapi, gaya Lara ini sudah kelihatan pro, mesti hari-hari solek ni.

Sekadar Info, Lara Alana atau nama sebenar Lara Alana Ahmad Awaluddin merupakan anak sulung kepada pasangan selebriti Awal Ashaari dan Scha Al-Yahya. Lara juga pernah menang dalam Anugerah Bintang Popular Berita Harian Ke-29 dalam kategori Personaliti Media Sosial Popular pada 2016


[VIDEO] Caprice & Isteri Telah Disihir?

Rapper dan usahawan, Caprice dilihat membuat perkongsian di media sosial mengenai keadaannya dan isteri, Farra Inalis Hussni yang didakwa menjadi mangsa perbuatan sihir.

Menerusi video yang dimuatnaik di Instagram, Caprice menceritakan bahawa beliau pada awalnya menyangka tidur yang tidak cukup itu adalah perkara biasa disebabkan kesibukan kerja.

“Awalnya Cap fikir tidur 3-4 jam adalah perkara biasa sebab banyak kerja lately. Kita pun pelik kenapa masih ada tenaga walaupun tak cukup tidur sampai ubat tidur pun tak jalan.”-Kongsi Caprice

Walaubagaimanapun, setelah diperiksa oleh pengamal perubatan Islam dari Kedah yang dikenali sebagai Tok Singa, ternyata mempunyai unsur-unsur sihir pada Caprice dan isteri.

“Akhirnya sahabat kita @toksinga datang dari Kedah check dan ada unsur-unsur sihir. InsyaAllah Cap dengan isteri dapat lawan dan cepat sembuh.”-Tulis Caprice

A post shared by Tiger of AlQuds (@capricedaddycap)

Tinjauan Murai MY di ruangan komen mendapati, rata-rata netizen dilihat menitipkan doa, malah ramai yang berkongsi petua yang diamalkan agar terlindung dari sihir.

“Dalam Islam suruh amalkan surah Al-Ikhlas sebelum tidur lepas solat akan terlindung dari sihir.”

“Hopefully dipermudahkan & dijauhkan segala perkara buruk buat Cap sekeluarga.”

“Mmg dunia skrg. Makin moden tapi manusia makin kuno amal benda2 entah pape demi kepuasan.”

Sama-sama kita doakan agar Caprice dan isteri dapat sembuh dari segala perbuatan hasad dengki orang lain.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Yang Penat Beranak Kita’- Gelagat Anak Raja Ilya Curi Perhatian Netizen

Terbaharu, Pelakon Raja Ilya memuat naik dan berkongsi gambar anaknya dan suami di Instagramnya dengan melihat gelagat anak perempuanya manja dengan suaminya .

Raja Ilya yang sekarang menetap di Perth, dilihat pada perkongsian gambar tersebut dilihat anak perempuannya iaitu Talita Love Garrett yang sedang baring di atas dada ayahnya sambil tersenyum selepas baru bangun dari tidur ingin melihat ayahnya. Ia dilihat anaknya sangat manja dengan ayahnya biasalah anak perempuan mesti manja dengan ayahnya. Raja Ilya membuat caption yang mengatakan :-

“Bangun tidur terus Cari Daddy dia .. Yang penat beranak, jaga siang malamnya kita , tapi Daddynya juga Yang dia Cari .. 🙄🤣 it’s ok gurl .. my turn will come 🤣🤣🤣🤣🤣”

Gelagat keluarga ini mendapat perhatian warganet kerana rata-rata anak perempuan mereka sangat rapat denga ayahnya pada waktu kecik dan sering berebut untuk mendapat perhatian dan manja dari ketua keluarga itu.

Sekadar info, Raja Ramilah Begum Raja Mohammad atau lebih dikenali sebagai Raja Ilya merupakan seorang pelakon, model dan usahawan Malaysia. Raja Ilya dan Trent Garrent telah melangsungkan perkahwinan di kediaman suaminya yang juga seorang ahli perniagaan itu di Perth Australia dalam sebuah majlis tertutup yang hanya dihadiri ahli keluarga terdekat pada 23 Disember 2018 yang lalu.


‘Ada Iras John Wick Tapi Macam Genji’- Penampilan Syamsul Yusoff Jadi Perhatian

Penampilan baharu pelakon dan pengarah terkenal Malaysia menjadi perhatian warganet kerana beliau memuat naik satu gambar di Instagramnya semalam yang seakan-akan dengan pelakon luar negara ?

Syamsul Yusoff tampil dengan sut serba hitam dan rambut panjangnya disisikan kebelakang dengan rapi dengan menangkap gambar dirinya dihadapan cermin dengan bergaya. Beliau tampil dengan gaya lain dari dirinya yang sebelum ini yang menampakkan beliau kelihatan smart dan stylo.

A post shared by Syamsul Yusof (@syamsulyusoffilm)

Rata-rata peminatnya memberi komen yang mengatakan beliau seolah-olah macam John Wick, ada yang mengatakan macam Genji iaitu pelakon Jepun. Peminatnya memberi komen terhadap penampilannya dan memberi respon yang baik terhadap dirinya.

Sekadar info, Syamsul Yusoff atau nama sebenar Mohd Syamsul Mohd Yusof merupakan seorang pelakon, pengarah, penulis, penerbit, dan penyanyi Malaysia.

Beliau terkenal menerusi filem-filem bergenre aksi dan seram sehingga berjaya mencipta rekod sebagai Pengarah Terbaik paling muda pernah memenangi anugerah Festival Filem Malaysia ke-23 iaitu pada usia 25 tahun. Beliau ialah anak kepada pengarah tersohor negara yang pernah mendapat jolokan Six Million Dollar Man, Datuk Yusof Haslam.


Nabila Razali Sambut Hari Lahir, Peminat Perasan Sesuatu?

Nur Nabila Mohd Razali atau lebih mesra disapa Nabila Razali merupakan seorang penyanyi dan pelakon wanita Malaysia. Kerjayanya bermula selepas menyertai Akademi Fantasia musim ke-10 pada 2013 di mana beliau berjaya memenangi tempat kelima.

Baru-baru ini, Nabila telah kongsikan satu video di laman sosial tiktoknya dan video tersebut telah menjadi perhatian para peminat apabila mereka perasan seseorang yang turut meraikan hari lahirnya.

Menerusi video tersebut, kejutan hari lahir buat Nabila itu diadakan di lokasi penggambaran dan semua kru turut meraikan ulang tahun Nabila yang ke 30 tahun pada 13 November 2022. Pihak kru membawa sebiji kek yang dihiasi dengan lilin ke arah Nabila dan dia tersenyun bahagia dengan kejutan yang diberikan.

Menjengah keruangan komen, ramai peminat turut mengucapkan selamat hari lahir buat Nabila dan ada juga yang perasan akan susuk badan seseorang turut ada dalam video tersebut yang dipercayai pelakon lelaki yang bernama Aedy Ashraf.

AEDY ASHRAF SAYA BUAT APA KAT SITU HAAAAAAAAA?

aa aedy ashraf ke..da hujung baru perasan

Peminat turut bertanya-tanya adakah penampilan mereka berdua di satu tempat akan ada lagu baharu yang bakal dikeluarkan.

ada lagu baruuuuu niiii 😂😂😂😂😂 korang lupa ke kita satu malaysia kena prank suatu ketika dahulu?! 🤣

Pihak Murai My mengucapkan selamat hari lahir buat Nabila Razali. Semoga panjang umur dan dimurahkan rezeki.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Memang Profesional”- Netizen Puji Sikap Hazrul Nizam Yang Berjaya Tahan Gelak

Hazrul Nizam ialah seorang penyanyi dari Singapura. Dia terkenal menerusi lagunya “Kaulah Segalanya”. Dia kini lebih dikenali dengan perlibatannya dalam pertandingan tersohor Gegar Vaganza 9.

Video dia bernyanyi semasa sesi juri memberi komen telah menbuat netizen kagum dengan sikapnya. Video tersebut telah dimuatnaik di tiktok oleh @captjaymohd.

Persembahan Hasrul Nizam yg terbest setakat ni…Nabil & Kak Lina tu tak yah cakap ah, tiap2 minggu best… #gegarvaganza9 #gv9 #fyp #fypシ゚viral

♬ original sound – CaptJayMohd🇲🇾 – CaptJayMohd🇲🇾

Mengikut video tersebut, terlihat Hazrul begitu tenang bernyanyi ketika di minta bunda Hetty semasa sesi komen walaupun Nabil dan Kak Lina mencuba menjadi kumpulan koir ketika itu. Gelagat Nabil dan Kak Lina telah membuat para penonton dan juri tertawa.

Hazrul Nizam dah best gila dah nyanyi. Tapi bila masuk dua orang tu. Tau jelah , diorang memang gila- Tulisnya

Hasil tinjauan Murai My ke ruangan komen video tersebut, rata-rata netizen memberi komen positif  yang memuji sikap Hazrul yang tetap tenang walaupun ada lawak dengan gelagat Nabil dan Kak Lina disebalik nyanyiannya.

fokus gila hazrulnizam. kalau aku dah pecah dah kat situ

Sekadar info, penyanyi Asheed merupakan perserta yang tersingkir di Gegar Vaganza pada Minggu 9 dengan markah 58.60%.